|  |  |
| --- | --- |
| **SREDNJI** | **СЛУЖБЕНИ ГЛАСНИК**ОПШТИНЕ ЉИГ |

 ГОДИНА XII БРОЈ 11 01.ОКТОБАР 2019. ГОДИНЕ

**АКТА**

**СКУПШТИНЕ ОПШТИНЕ**

|  |
| --- |
| 1.  |

Нa основу члана 43. Закона о буџетском систему („ Службени гласник РС“ бр.54/2009, 73/2010, 101/2010, 101/2011, 93/2012, 62/2013, 63/2013- исправка, 108/2013, 142/2014, 68/2015 – др.закон и 103/2015 и 99/2016, 113/2017, 95/2018 и 31/2019) члан 32. Закона о локалној самоуправи („ Службени гласник РС“, број 129/2007 и 83/2014 – др. закон, 101/2016- др. закон, 47/2018) и члана 40. Статута општине Љиг („Службени гласник Општине Љиг“ бр. 4/2019, Скупштина општине Љиг, је на седници одржаној дана 01.10.2019. године, донела

 **ОДЛУКУ О ТРЕЋОЈ ИЗМЕНИ И ДОПУНИ ОДЛУКЕ О**

 **БУЏЕТУ ОПШТИНЕ ЉИГ ЗА 2019. ГОДИНУ**

СКУПШТИНА ОПШТИНЕ ЉИГ

01 Број: 06-34/19-1

 ПРЕДСЕДНИК

Горан Миловановић, с.р.

ОДЛУКУ О ТРЕЋОЈ ИЗМЕНИ И ДОПУНИ ОДЛУКЕ

О БУЏЕТУ ОПШТИНЕ ЉИГ ЗА 2019. ГОДИНУ

МОЖЕТЕ ПОГЛЕДАТИ

 **ОВДЕ**

 01.октобар 2019. године \* Службени гласник Општине Љиг \* БРОЈ 11

|  |
| --- |
| 2. |

На основу члана 35. став 7. Закона о планирању и изградњи („Службени гласник РС“, бр. 72/2009, 81/2009-Исправка, 64/2010-Одлука УС, 24/2011, 121/2012, 42/2013-Одлука УС, 50/2013-Одлука УС, 98/2013- Одлука УС, 132/2014, 145/2014, 83/2019 и 37/20019) и члана 40. став 1. тачка 5. Статута Општине Љиг („Службени гласник Општине Љиг“, бр. 4/2019), Скупштина Општине Љиг, на седници одржаној дана 01.10.2019. године, донела

**ОДЛУКУ О ДОНОШЕЊУ**

**ИЗМЕНА И ДОПУНА ПЛАНА ГЕНЕРАЛНЕ РЕГУЛАЦИЈЕ НАСЕЉА ЉИГ**

**у делу између улице Карађорђеве, потока Годевац и планиране улице Нова 1 и реке Љиг**

Члан1.

 Овом одлуком доноси се измена и допуна Плана генералне регулације насеља Љиг у делу између улице Карађорђеве, потока Годевац и планиране улице Нова 1 и реке Љиг (у даљем тексту: План), израђен од стране Предузећа за консалтинг, урбанизам, пројектовање и инжењеринг „УРБАНПРОЈЕКТ“ АД из Чачка, ул. Жупана Страцимира 35/III, који је у прилогу ове Одлуке и чини њен саставни део.

Саставни део ове одлуке је и Извештај Комисије за планове Скупштине општине Љиг о обављеном јавном увиду нацрта Плана.

Члан 2.

 Планом је обухваћен је простор површине 3,03 ха.

 Границом плана обухваћен је простор измећу улице Карађорђеве, потока Годевац и планиране улице Нова 1 и реке Љиг.

Члан 3.

 Циљ Измена и допуна ПГР је преиспитивање важећег планског решења, његовог могућег усклађивања са актуелним захтевима и новонасталим потребама Општине Љиг, као инвеститора, уз свеобухватно планирање предметног простора као мултифукционалног, чиме ће се обезбедити услови да се на простору код дома културе прошири земљиште за јавне услуге, како би се што боље организовао простор у смислу изградње противпожарног пута и завршетка дома културе, а да се простор који је ПГР-ом дефинисан за јавне услуге, дефинише као јавне услуге које ће бити компатибилне са другим садржајима (колективно становање, уз улицу Карађорђеву и комерцијалне делатности на простору уз планирану улицу Нова 2), а да на преосталом делу задржи ПГР-ом дефинисану намену – јавне услуге, као и да се на простору јужно од улице Нова 2, планираном за разраду урбанистичким пројектом, дефинишу сва правила уређења и грађења, чиме престаје потреба даље разраде простора кроз урбанистички пројекат.

Члан 4.

 Измена и допуна Плана генералне регулације насеља Љиг састоји се из текстуалног и графичког дела.

**Текстуални део Плана чине:**

1. **Општи део**
	1. Правни и плански основ за израду плана
	2. Циљеви и задаци израде плана
	3. Граница Измена и допуна
	4. Обавезе, услови и смернице из постојећих планских докумената

1.4.1. Извод из Плана генералне регулације

1.5. Опис постојећег стања

 1.5.1. Оцена постојећег стања

 1.5.1.1. Грађевинско подручје

 1.5.1.2. Намена површина

 1.5.2. Трасе, коридори и регулација саобраћајница

 1.5.2.1. Друмски саобраћај

 1.5.1.2. Намена површина

 1.5.3. Мреже и капацитети јавне комуналне инфраструктуре

 1.5.4. Зеленило

 1.5.5. Оцена расположивих подлога за израду плана

 1.5.6. Биланс површина

 1.5.7. Фотодокументација

**2. Плански део**

2.1. Правила уређења

2.2. Правила грађења

**Графички део Плана чине:**

1. Катастарско-топографска подлога

са приказом границе плана Р=1:2500

 2.1. Извод из ПГР-а насеља Љиг

 (Планирана намена површина

 са поделом грађевинског земљишта на јавно и остало) Р=1:2500

 2.2. Извод из ПГР-а насеља Љиг

 (План саобраћаја, нивелације, регулације и површина јавне намене) Р=1:2500

 2.3. Извод из ПГР-а насеља Љиг

 (урбанистичка регулација за зоне за које није предвиђена

 израда планова детаљне регулације и урбанистичких пројеката) Р=1:2500

 2.4. Извод из ПГР-а насеља Љиг

 (План хидротехничке инфраструктуре) Р=1:2500

 2.5. Извод из ПГР-а насеља Љиг

 (План електроенергетске инфраструктуре) Р=1:2500

 2.6. Извод из ПГР-а насеља Љиг

 (План термотехничке инфраструктуре) Р=1:2500

 2.7. Извод из ПГР-а насеља Љиг

 (Начин спровођења плана генералне регулације) Р=1:2500

1. Анализа постојећег стања

(Постојећи начин коришћења) Р=1:2500

1. Планира намена површина

са поделом грађевинског земљишта на јавно и остало Р=1:2500

1. План саобраћаја, нивелације, регулације и

 површина јавне намене Р=1:2500

1. Урбанистичка регулација за зоне за које није

предвиђена израда планова детаљне регулације и

урбанистичког пројекта Р=1:2500

6.1.Координате за обележавање елемената јавног

грађевинског земљишта Р=1:2500

1. План хидротехничке инфраструктуре Р=1:2500
2. План електроенергетске инфраструктуре Р=1:2500
3. План термотехничке инфраструктурте Р=1:2500
4. Начин спровођења плана генералне регулације Р=1:2500

Члан 5.

 Текстуални и графички део Плана је изражен у аналогном и дигиталном облику.

 Графички део плана у аналогном облику су штампане карте у размери 1:2500, а дигитални део су карте израђене у DWG и PDF формату.

Члан 6.

 Графички део плана, у одговарајућем броју примерака, својим потписом оверава овлашћено лице органа који је донео плански документ. Чува се најмање један радни оригинал у аналогном облику у одговарајућој размери. Један примерак плана се трајно чува архиви Општинске управе општине Љиг.

Члан 7.

 План је по усвајању и објављивању доступан на у Централном регистрту планских докумената.

Члан 8.

 План је са прилозима доступан на увид јавности у току важења Плана у седишту доносиоца и путем интернет странице органа надлежног за доношење планског документа.

Члан 9.

 По доношењу текстуални део плана Плана се објављује у „Службеном гласнику Општине Љиг“, а објављује се и у електронском облику у Централном регистру плансих докумената и на званичној интернет страници органа надлежног за доношење плана.

Члан 10.

 Одлука ступа на снагу осмог дана од дана објављивања у „Службеном гласнику Општине Љиг“.

СКУПШТИНА ОПШТИНЕ ЉИГ

01 Број: 06-34/19-2

 ПРЕДСЕДНИК

Горан Миловановић, с.р.

 01.октобар 2019. године \* Службени гласник Општине Љиг \* БРОЈ 11

|  |
| --- |
| 3.  |

 На основу члана 40. став 1. тачка 54. Статута Општине Љиг („Службени гласник Општине Љиг” бр. 4/2019) Скупштина општине Љиг, на седници одржаној дана 01.10.2019. године, донела

ЗАКЉУЧАК

О УСВАЈАЊУ ИЗВЕШТАЈА РЕГИОНАЛНОГ ЦЕНТРА ЗА УПРАВЉАЊЕ ОТПАДОМ „ЕКО-ТАМНАВА“ УБ О РЕАЛИЗАЦИЈИ ПЛАНА ПОСЛОВАЊА И ГОДИШЊЕГ ФИНАНСИЈСКОГ ИЗВЕШТАЈА ЗА 2018. ГОДИНУ

I Усваја се Извештај о реализацији Плана пословања и Годишњег финансијског извештаја Регионалног центра за управљање отпадом „ЕКО-ТАМНАВА“ Уб за 2018. годину.

II Закључак доставити Регионалном центру за управљање отпадом „ЕКО-ТАМНАВА“ Уб.

III Закључак објавити у „Службеном гласнику Општине Љиг“.

СКУПШТИНА ОПШТИНЕ ЉИГ

01 Број: 06-34/19-3

 ПРЕДСЕДНИК

Горан Миловановић, с.р.

 01.октобар 2019. године \* Службени гласник Општине Љиг \* БРОЈ 11

|  |
| --- |
| 4.  |

На основу члана 29. став 2. тачка 3. Закона о јавно-приватном партнерству и концесијама („Службени гласник РС“број 88/11 и 15/16) и члана 40. став 1. тачка 40. Статута општине Љиг („Службени гласник општине Љиг“ број 4/19), Скупштина општине Љиг, на седници одржаној дана 01.10.2019. године, донела је

**О Д Л У К У**

О УСВАЈАЊУ КОНЦЕСИОНОГ АКТА ЗА ПОВЕРАВАЊЕ ОБАВЉАЊА ДЕЛАТНОСТИ

 ГРАДСКО-ПРИГРАДСКОГ ПРЕВОЗА ПУТНИКА НА ТЕРИТОРИЈИ ОПШТИНЕ ЉИГ

 Члан 1.

 Усваја се Концесиони акт за поверавање обављања делатности градско-приградског превоза путника на територији општине Љиг и исти чини саставни део ове Одлуке.

 Члан 2.

 Задужује се Стручни тим, именован Одлуком Скупштине општине Љиг о покретању поступка поверавања обављања комуналне делатности градског и приградског превоза путника на територији општине Љиг по моделу јавно-приватног партнерства са или без елемената концесије(„Службени гласник општине Љиг број 8/18), да се стара о реализацији ове Одлуке.

 Члан 3.

 Ова Одлука ступа на снагу осмог дана од дана објављивања у „Службеном гласнику Oпштине Љиг“.

СКУПШТИНА ОПШТИНЕ ЉИГ

01 Број: 06-34/19-4

 ПРЕДСЕДНИК

Горан Миловановић, с.р.

 01.октобар 2019. године \* Службени гласник Општине Љиг \* БРОЈ 11

|  |
| --- |
| 5.  |

 На основу члана 9. став 7. Закона о комуналним делатностима (''Сл. гласник РС'', бр. 88/2011 и 104/2016), чл. 10. став 1, чл. 11. став 1. тачка 6, члана 22. и члана 35. Закона о јавно-приватном партнерству и концесијама («Службени гласник РС“ бр. 88/2011, 15/2016 и 104/2016, у даљем тексту: ЗЈППК), члана 57. Закона о превозу путника у друмском саобраћају («Сл. гласник РС», бр. 68/15,41/2018, 44/2018-др Закон, 83/2018 и 31/2019), члана 6. Одлуке о организацији и начину обављања градског и приградског превоза путника на територији општине Љиг (''Сл.гласник општине Љиг'', бр. 4/19) и члана 40. став 1. тачка 40. Статута општине Љиг („Сл. гласник општине Љиг“ бр.4/19), Скупштина општине Љиг, на седници одржаној дана 01.10.2019.године, доноси

 **О Д Л У К У**

 **О**

 **РАСПИСИВАЊУ ЈАВНОГ ПОЗИВА**

**За прикупљање понуда за поверавање обављања комуналне делатности градско-приградског превоза путника на територији Општине Љиг-поступак доделе јавног уговора о јавно-приватном партнерству са елементима концесије**

**1.**Расписује се Јавни позив за прикупљање понуда за избор најповољнијег учесника за давање концесије за поверавање обављања делатности градско-приградског превоза путника на територији Општине Љиг на период од 5 година- поступак доделе јавног уговора о јавно-приватном партнерству са елементима концесије.

**2.** Предмет концесије је поверавање обављања делатности градског и приградског линијског превоза путника на територији општине Љиг, у целини, приватном партнеру без претквалификације. Услуга се пружа на територији општине Љиг, у обиму наведеном у конкурсној документацији. Уговор се закључује на период од 5 година.

**3.** Право достављања понуда по јавном позиву, уређено је чланом 14.ЗЈППК, а имају га привредна друштва и друга правна лица (у даљем тексту превозници) која су регистрована за обављање делатности јавног линијског превоза путника у градско-приградском саобраћају и испуњавају услове утврђене Законом о превозу путника у друмском саобраћају и другим важећим законским прописима који уређују ову материју.

**4.** Градски и приградски превоз путника обављаће се на сталним линијама које су ближе дефинисане конкурсном документацијом, заједно са бројем полазака и повратака, километражом и другим елементима.

**5.** Обављање јавног линијског превоза путника поверава се на период од 5 година, а начин обављања биће регулисан јавним уговором о поверавању обављања делатности градског и приградског превоза путника на територији Општине Љиг, којим ће бити регулисан и поступак раскида уговора пре истека времена на који је закључен и права и обавезе које из тога проистичу.

**6.**Средства за обављање градског и приградског линијског превоза путника обезбеђују из цене услуге и из буџета општине, с тим што ће Скупштина општине утврдити категорију лица која ће остварити право на повлашћену вожњу.

**7.** Понуђач коме буде додељен уговор мора исти испуњавати у свему у складу са позитивним законским и другим прописима, актима општине, Концесионим актом за поверавање обављања делатности градско-приградског превоза путника на територији општине Љиг, конкурсном документацијом и закљученим јавним уговором.

**8.** Понуђач је, поред испуњавања обавезних услова за учешће у поступку из члана 75. Закона о јавним набавкама (''Сл. гласник РС'', бр. 124/2012, 14/2015 и 68/2015), дужан да достави важећу дозволу за обављање делатности линијског превоза путника, као и да докаже испуњење додатних услова за обављање комуналне делатности градског и приградског превоза путника на територији Општине Љиг која се поверава јавним уговором, и то:

 Пословни капацитет

**1.** Да има најмање 5 годинa искуства (2014, 2015, 2016, 2017 и 2018) у обављању линијског превоза путника у градском и приградском превозу на територији Републике Србије;

доказ: оверене копије уговора за протеклих 5 година рачунајући уназад до дана објављивања јавног позива.

 Технички капацитет

**2.**Да поседује минимално 8 возила врсте М3 (аутобус) и минимално 4 возила М2 (мини бус) у власништву, по основу уговора о закупу или по основу уговора о лизингу који мора важити још најмање месец дана по истеку периода на који се уговор о концесији закључује.

**доказ**: оверене фотокопије саобраћајних дозвола, очитане саобраћајне дозволе или оверене фотокопије уговора о закупу или уговора о лизингу(за возила узета у закуп или лизинг).

**3.**Да понуђач располаже (власништво, закуп, лизинг) једним сервисним возилом

опремљеним за интервенције на терену (комби, пик-ап и сл.) и једним теретним возилом носивости најмање 7 тона, за које уговор мора важити још најмање месец дана по истеку периода на који се уговор о концесији закључује.

**доказ:** оверене фотокопије саобраћајних дозвола, очитане саобраћајне дозволе или оверене фотокопије уговора о закупу или уговора о лизингу (за возила узета у закуп или лизинг).

**4.**Да има простор за паркирање возила на територији општине Љиг;

**доказ**: Лист непокретности не старији од шест месеци, који гласи на понуђача и којим се доказује власништво над простором за паркирање, или оверен уговор о закупу простора који мора важити још најмање месец дана по истеку периода на који се уговор о концесији закључује.

**5**. Да има сервисну радионицу за одржавање возила на територији општине Љиг;

**доказ**: Лист непокретности не старији од шест месеци, који гласи на понуђача и којим се доказује власништво над сервисном радионицом, или оверен уговор о закупу сервисне радионице који мора важити још најмање месец дана по истеку периода на који се уговор оконцесији закључује.

 Кадровски капацитет

**6.**Да понуђач има најмање 12 запослених радника-возача аутобуса (на неодређено или

одређено време, у складу са Законом).

**Доказ**:уговори о радном ангажовању,М обрасци.

**ПОСЕБНИ УСЛОВИ:**

Посебни услови се потврђују изјавама понуђача у поступку избора и то:

− да је спреман да обезбеди и већи број резервних возила од минимално прописаних по

пакетима у случају пада техничке исправности из било ког разлога,

− да ће обезбедити минималан број запослених по возилу потребан за обављање превоза ускладу са одредбама закона везаних за радно време возног особља, за редовно техничко одржавање и поправку возила,

− да ће обнављати возни парк и одржавати старосну структуру у складу са поднетом

пријавом,

− да ће возила са којим конкуришу за рад на линијама градског и приградског превоза на територији општине Љиг задовољавати услове у складу са одредбама:

a. Закона о безбедности саобраћаја на путевима, посебно у погледу техничке исправности, техничких прегледа, регистрације и другог,

б. Закона о превозу путника у друмском саобраћају, у погледу прописаних услова за градске иприградске аутобусе,

в. Правилником о подели моторних и прикључних возила и техничким условима за возила у саобраћају на путевима, техничким нормативима, стандардима донетим на основу Закона о стандардизацији и прописима о хомологацији појединих уређаја и опреме на возилима.

г. Одлуком о организацији и начину обављања градског и приградског превоза путника на територији општине Љиг и другим прописима који регулишу ову материју.

д. Општих услова за рад на линијама јавног градског и приградског превоза путника у Љигу, техничком и естетском прегледу која је саставни део Конкурсне документације.

**9.**Понуђач је уз понуду дужан да достави:

- Банкарску гаранцију за озбиљност понуде у износу од 2,5% укупне процењене вредности концесије без ПДВ-а, са роком важности до 30 дана дуже од дана јавног отварања понуде, која мора бити безусловна, неопозива, без приговора и платива на први позив;

-Писмо о намерама банке да ће издати банкарску гаранцију за добро извршење посла у износу од 2,5% укупне процењене вредности концесије без ПДВ-а, са роком важности 30 дана дуже од уговореног рока за испуњење уговорне обавезе, одмах по потписивању уговора;

Тражена банкарска гаранција за озбиљност понуде и банкарска гаранција за добро

извршење посла, морају бити безусловне, неопозиве, наплативе на први позив без права на приговор и морају имати исправно попуњен рок, износ и месну надлежност и не могу садржати: додатне услове, краће рокове од оних које је одредио Наручилац, мањи износ од онога који је одредио Наручилац, промењену месну надлежност за решавање спорова, одређену у моделу Уговора, нити услове везане за пословну политику банака.

**10.** Критеријум за избор најповољније понуде је најнижа понуђена цена.

**11.** Рок за доношење одлуке о избору најповољније понуде, односно одлуке о поништају поступка давања концесије, износи 60 дана, а почиње да тече даном истека рока за достављање понуда. Давалац концесије ће у року од три дана од истека рока за доношење одлуке о избору најповољније понуде, односно одлуке о поништају поступка давања концесије, исту објавити на Порталу јавних набавки и на интернет страници www.ljig.rs , што се има сматрати доставом обавештења о исходу поступка.

**12.** Правна заштита у поступку доделе јавног уговора обезбеђује се у складу са законом којим се уређују јавне набавке. Свако лице које је заинтересовано за учешће или које учествује у поступку доделе јавног уговора може Републичкој комисији за заштиту права у поступцима јавних набавки, преко наручиоца, поднети захтев за заштиту права током поступка, у роковима прописаним Законом о јавним набавкама. Рок за подношење захтева за заштиту права против одлуке о избору најповољније понуде, односно одлуке о поништају поступка давања концесије износи 15 дана од дана пријема Одлуке од стране понуђача. Јавни уговор о концесији не може се потписати пре истека рока мировања који износи 15 дана од дана пријема Одлуке од стране понуђача. Адреса Републичке комисије за заштиту права у поступцима јавних набавки је: Влада Републике Србије, Републичка комисија за заштиту права у поступцима јавних набавки**,** Немањина 22-26, Београд.

**13.** Заинтересовани понуђачи могу преузети конкурсну документацију у просторијама Општинске управе општине Љиг, ул. Карађорђева бр.7, у канцеларијибр. 19, радним данима у времену од 8до 14 часова. Конкурсна документација се може преузети и на Порталу јавних набавки.

Сва додатна обавештења у вези са преузимањем конкурсне документације могу се добити у канцеларијибр.19 на број телефона 014/3445-107. Особа за контакт Слађана Степановић.

**14.** Јавни позив се објављује на српском и енглеском језику у ''Службеном гласнику РС'', у средству јавног информисања ''Српски телеграф'', на интернет страници Општине Љиг и на Порталу јавних набавки. Рок за достављање понуда je 60 дана од дана објављивања јавног позива у Службеном гласнику РС. Понуде се достављају лично (предајом у писарницу општине Љиг-канцеларија бр.5) или путем поште, у затвореним ковертама са назнаком: ''ПОНУДА ЗА ОБАВЉАЊЕ ДЕЛАТНОСТИ ЛИНИЈСКОГ (ГРАДСКОГ И ПРИГРАДСКОГ) ПРЕВОЗА ПУТНИКА НА ТЕРИТОРИЈИ ОПШТИНЕ ЉИГ У ПОСТУПКУ ДОДЕЛЕ ЈАВНОГ УГОВОРА О ЈАВНО-ПРИВАТНОМ ПАРТНЕРСТВУ СА ЕЛЕМЕНТИМА КОНЦЕСИЈЕ - НЕ ОТВАРАТИ'', на адресу: Општина Љиг, ул.Карађорђева бр.7, 14240 Љиг. На полеђини обавезно написати: назив понуђача, адресу понуђача, број телефона, особу за контакт. Понуде морају да буду на српском језику и ћириличном писму, осим у оном делу понуде где подаци морају да се унесу на латиничном писму (регистарске ознаке возила и сл.).

**15.** Јавно отварање понуда Комисија ће извршити истог дана по истеку рока за достављање понуда, пола сата по истеку рока за подношење понуда, у просторијама Општине Љиг, ул.Карађорђева бр.7, канцеларија број 19 или сала бр.21.

Рокови за достављање понуда и јавно отварање биће прецизирани приликом објављивања јавног позива и конкурсне документације.

 Представник понуђача може присуствовати јавном отварању понуда при чему мора имати овлашћење потписано од стране овлашћеног лица.

СКУПШТИНА ОПШТИНЕ ЉИГ

01 Број: 06-34/19-5

 ПРЕДСЕДНИК

Горан Миловановић, с.р.

 01.октобар 2019. године \* Службени гласник Општине Љиг \* БРОЈ 11

|  |
| --- |
| 6.  |

На основу члана 40. став 1. тачка 40. Статута општине Љиг („Службени гласник Oпштине Љиг“ број 4/19) и члана 7. став 2. Одлуке о организацији и начину обављања градског и приградског превоза путника на територији општине Љиг („Службени гласник Oпштине Љиг“ број 4/19), Скупштина општине Љиг, на седници одржаној дана 01.10.2019.године, донела

**О Д Л У К У**

 О УСВАЈАЊУ МОДЕЛА ЈАВНОГ УГОВОРА

 О ПОВЕРАВАЊУ ОБАВЉАЊА КОМУНАЛНЕ ДЕЛАТНОСТИ ГРАДСКОГ

 И ПРИГРАДСКОГ ПРЕВОЗА ПУТНИКА НА ТЕРИТОРИЈИ ОПШТИНЕ ЉИГ

Члан 1.

 Усваја се модел Јавног уговора о поверавању обављања делатности градско-приградског превоза путника на територији општине Љиг и исти чини саставни део ове Одлуке.

Члан 2.

 Ова Одлука ступа на снагу осмог дана од дана објављивања у „Службеном гласнику Oпштине Љиг“.

СКУПШТИНА ОПШТИНЕ ЉИГ

01 Број: 06-34/19-6

 ПРЕДСЕДНИК

Горан Миловановић, с.р.

 01.октобар 2019. године \* Службени гласник Општине Љиг \* БРОЈ 11

|  |
| --- |
| 7.  |

 На основу члана 59. став 1. Закона о локалној самоуправи (''Службени гласник РС'', број 129/2007 и 83/2014-др.закон, 101/2016-др.закон и 47/2018) и члана 40. и члана 80. став 1. Статута општине Љиг (''Службени гласник општине Љиг'' бр. 4/19) Скупштина општине Љиг, на седници одржаној дана 01.10.2019.године, донела

**О Д Л У К У**

##### **О ОПШТИНСКОЈ УПРАВИ ОПШТИНЕ ЉИГ**

**I ОПШТЕ ОДРЕДБЕ**

Члан 1.

 Овом Одлуком уређује се надлежност, организација и начин рада Општинске управе општине Љиг, руковођење Општинском управом, јавност рада, као и друга питања од значаја за рад Општинске управе.

Члан 2.

 Општинска управа обавља послове утврђене Уставом, законом, статутом и другим прописима. Општинска управа обавља и поверене послове из оквира права и дужности Републике Србије.

Члан 3.

 Општинска управа образује се као јединствен орган са седиштем у Љигу, ул. Карађорђева бр. 7.

Члан 4.

 Општинска управа има свој печат и штамбиљ.

 Печат је округлог облика уобичајене величине, са текстом: ''Република Србија, Општина Љиг, Општинска управа'' са редним бројем и грбом Републике.

 Штамбиљ је правоугаоног облика са текстом: ''Република Србија, Општина Љиг, Општинска управа'' са простором за број и датумом за завођење аката.

Члан 5.

 Запослени у Општинској управи дужни су да послове на остваривању и обезбеђивању Уставом и законом утврђених права и интереса грађана обављају одговорно, савесно и ефикасно, у складу са Уставом, законом, статутом, одлукама Скупштине општине и правилима струке, не руководећи се притом својим политичким убеђењима, нити их у обављању послова могу изражавати и заступати.

 Члан 6.

 Рад Општинске управе је доступан јавности и подложан контроли и критици грађана у складу са законом, статутом и одлукама Скупштине општине.

Члан 7.

 Средства за финансирање послова Општинске управе обезбеђују се у буџету Oпштине Љиг.

**II ПОСЛОВИ ОПШТИНСКЕ УПРАВЕ**

Члан 8.

 Општинска управа:

1. припрема нацрте прописа и других аката које доноси Скупштина општине, Председник општине и Општинско веће
2. извршава одлуке и друге акте Скупштине општине, Председника општине и Општинског већа;
3. решава у управном поступку у првом степену о правима и дужностима грађана, предузећа, установа и других организација у управним стварима из надлежности општине;
4. обавља послове управног надзора над извршавањем прописа и других општих аката Скупштине општине;
5. извршава законе и друге прописе чије извршавање је поверено општини;
6. води законом прописане евиденције и стара се о њиховом одржавању;
7. обавља стручне и административно-техничке послове за потребе рада Скупштине општине, председника Општине и Општинског већа;
8. пружа помоћ месној заједници у обављању административно-техничких и финансијско-материјалних послова;
9. доставља извештај о свом раду на извршењу послова из надлежности Општине и поверених послова, председнику Општине, Општинском већу и Скупштини општине, по потреби, а најмање једном годишње.
10. спроводи конкурсе и прати реализацију истих у складу са позитивним прописима;
11. врши и друге послове у складу са законом, статутом и другим правним актима.

**III ОРГАНИЗАЦИЈА, ДЕЛОКРУГ РАДА И НАДЛЕЖНОСТИ ОПШТИНСКЕ УПРАВЕ**

Члан 9.

 Општинска управа организује се као јединствена служба.

 Организовање послова у Општинској управи врши се на основу:

* обједињавања истих или сличних, међусобно повезаних послова у одговарајуће организационе јединице,
* законитог и ефикасног одлучивања о правима, обавезама и правним интересима грађана и правних лица,
* стручног и рационалног обављања послова,
* остваривања потпуне и равномерне упослености свих запослених у Општинској управи, уз стално оцењивање њиховог рада,
* ефикасног руковођења организационим јединицама,
* остваривања сарадње у извршавању послова са другим органима, организацијама и службама,
* остваривања сарадње са ресорним министарствима Републике и одговорности за квалитетно и ефикасно вршење поверених послова државне управе,
* примењивања савремених метода и средстава рада.

 У оквиру Општинске управе овом Одлуком образују се организационе јединице за вршење сродних послова.

 Поверени послови државне управе обављају се у истој организационој јединици са пословима из изворног делокруга општине.

Члан 10.

 У Општинској управи образују се следеће организационе јединице:

1. Одељење за општу управу
2. Одељење за финансије
3. Одељење за инспекцијске послове

Члан 11.

 **ОДЕЉЕЊЕ ЗА ОПШТУ УПРАВУ** врши послове Општинске управе који се односе на: вођење матичних књига и књига држављана, обављање послова поверених општини из области друштвене бриге о деци и утврђивања и остваривања права лица из области борачко-инвалидске заштите за принадлежности које им припадају по закону, припремање аката за седнице органа општине и њених радних тела који по материји припадају овом сектору, записничарске послове за наведене седнице, стручне и организационе послове који се односе на обраду аката усвојених на седницама, сређивање, евидентирање и чување изворних аката и докумената о раду наведених органа и радних тела, пружање стручне помоћи одборницима и одборничким групама приликом израде предлога које подносе скупштини, пружању стручне помоћи месним заједницама у раду, спровођење изборних радњи из надлежности Општинске управе, вођење дела јединственог бирачког списка, вођење послова везаних за управљање људским ресурсима, послове везане за коришћење и одржавање зграда и службених просторија, економатске послове (набавка материјала, опреме и сл.) и друге техничке и помоћне послове, послове пријема и евидентирања писмена и рачуна, оверу потписа, рукописа и преписа, издавање уверења и других потврда, послове архивирања, одлагања и чувања архивске грађе, документационих и информативних материјала, имовинско-правне послове који се односе на заштиту, очување и евиденцију непокретности општине, управљање, коришћење и располагање непокретностима општине (станови, пословни простор, грађевинско земљиште-јавно и остало, праћење остваривања програма уређења грађевинског земљишта и имовинско-правне послове које република повери општини, послове који се односе на припрему, доношење и спровођење просторног плана општине и других урбанистичких планова, послове јавних набавки и друге послове у складу са Законом о јавним набавкама, послове из области комуналних делатности везане за јавну расвету, послове везане за изградњу, одржавање и коришћење локалних и некатегорисаних путева, улица и других јавних објеката од значаја за општину; спроводи обједињену процедуру за: издавање локацијских услова; издавање грађевинске дозволе; пријаву радова; издавање употребне дозволе; за прибављање услова за пројектовање, односно прикључење објеката на инфраструктурну мрежу; за прибављање исправа и других докумената које издају имаоци јавних овлашћења, а услов су за изградњу објеката, односно за издавање локацијских услова, грађевинске дозволе и употребне дозволе из њихове надлежности, као и обезбеђење услова за прикључење на инфраструктурну мрежу и за упис права својине на изграђеном објекту, спроводи поступак озакоњења објеката, спроводи и обавља и друге послове у складу са законом и актима органа општине

Члан 12.

 **ОДЕЉЕЊЕ ЗА ФИНАНСИЈЕ** врши послове Општинске управе који се односе на припрему и реализацију буџета и завршног рачуна општине, праћење остваривања јавних прихода буџета, организацију финансијских и рачуноводствених послова буџета, инспекцијски надзор над коришћењем буџетских средстава, самодопринос, финансијско- материјалне и књиговодствене послове буџета, рачуна посебних намена и друге послове из области финансијско-материјалног пословања за потребе органа управе, послове у области пољопривреде и развоја села, управно-правне послове из области приватног предузетништва, обезбеђује средства за делатност установа за децу предшколског узраста и оних видова друштвене бриге о деци који су у надлежности локалне самоуправе, обавља послове поверене општини из области здравствене и социјалне заштите, послове стипендирања и кредитирања ученика и студената, води регистар обвезника изворних прихода општине, врши утврђивање изворних прихода општине решењем за које није прописано да их утврђује сам порески обвезник, у складу са законским прописима, врши канцеларијску и теренску контролу ради провере и утврђивања законитости и правилности испуњавања пореске обавезе по основу локалних јавних прихода, врши обезбеђење наплате локалних јавних прихода, врши редовну и принудну наплату локалних јавних прихода и споредних пореских давања у складу са законом, води првостепени управни поступак по жалбама пореских обвезника, примењује јединствени информациони систем, води пореско књиговодство за локалне јавне приходе у складу са прописима, пружа основну стручну и правну помоћ пореским обвезницима из своје надлежности, по службеној дужности доставља Пореској управи доказе о чињеницама за које сазна у вршењу послова из своје надлежности, а које су од значаја за вршење послова Пореске управе, врши издавања уверења и потврда о чињеницама о којима води службену евиденцију, обавља и друге послове у складу са Законом и др.

Члан 13.

 **ОДЕЉЕЊЕ ЗА ИНСПЕКЦИЈСКЕ ПОСЛОВЕ** врши послове Општинске управе који се односе на надзор над извршавањем прописа из надлежности општине и то: грађевинске, комуналне, саобраћајне, просветне и инспекције заштите животне средине, као што су послови који се односе на мере заштите у планирању и изградњи објеката, контроли изградње објеката, надзор над обављањем комуналних делатности, надзор над одржавањем локалних и некатегорисаних путева и улица, заштити ваздуха, земљишта, шума, вода, биљног и животињског света, природних добара, заштиту од буке, отпадних и опасних материја, режима саобраћаја, обавља и друге послове у складу са законом и другим прописима.

Члан 14.

 **ПОМОЋНИК ПРЕДСЕДНИКА ОПШТИНЕ** поставља се и разрешавају решењем Председника општине. У Општинској управи може се поставити један помоћник Председника општине. Постављење помоћника се везује за трајање мандата Председника општине. Истеком мандата или разрешењем Председника општине престаје и мандат помоћника Председника општине. Помоћник председника општине покреће иницијативе, предлаже пројекте и сачињава мишљења у вези са питањима која су од значаја за развој у областима за које је постављен, у складу са овом Одлуком. Услове које треба да испуњава помоћник председника општине утврђују се актом о унутрашњој организацији и систематизације Општинске управе.

**IV ВРШЕЊЕ УПРАВНОГ НАДЗОРА**

Члан 15.

 Управни надзор Општинска управа спроводи над јавним предузећима и установама, привредним и другим субјектима, грађанима и имаоцома јавних овлашћења, вршећи послове које јој је Република поверила, односно послове из сопствене надлежности.

Члан 16.

 У вршењу инспекцијског надзора Општинска управа у оквиру својих надлежности стара се о обављању и законитошћу обављања поверених послова од стране Републике и обављања изворних послова општине.

 Инспекцијски надзор се врши над применом законских прописа, прописа и општих аката Скупштине општине и извршних органа општине и поверених послова из области грађевинарства, комналних делатности, просвете, саобраћаја, локалних јавних прихода, заштите животне средине, екологије и других области утврђених Статутом општине.

Члан 17.

 О вршењу управног надзора сачињава се записник и доноси решење са налогом мера за отклањање уочених неправилности.

Члан 18.

 Општинска управа у обављању управног надзора може:

1. наложити решењем извршење мера и радњи у одређеном року;
2. изрећи новчану казну;
3. поднети пријаву надлежном органу за учињено кривично дело или привредни преступ и поднети захтев за покретање прекршајног поступка;
4. издати привремено наређење, односно забрану;
5. обавестити други орган, ако постоје разлози, за предузимање мера за које је тај орган надлежан;
6. предузети и друге мере за које је овлашћена законом, прописом или општим актом.

 Овлашћења и организација за обављање послова из става 1. овог члана, ближе се уређују одлуком Скупштине општине.

 **РУКОВОЂЕЊЕ ОПШТИНСКОМ УПРАВОМ**

Члан 19.

 Радом Општинске управе руководи начелник Општинске управе.

 За свој рад и рад Општинске управе начелник Општинске управе одговара Општинском већу у складу са законом, статутом општине и овом одлуком.

Члан 20.

 Начелника Општинске управе поставља Општинско веће, на основу јавног огласа, на период од 5 година.

Члан 21.

#####  За Начелника Општинске управе може бити постављено лице које има стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање 4 године или специјалистичким студијама на факултету, положен државни стручни испит и најмање пет година радног искуства у струци.

#####  Начелник Општинске управе има статус службеника на положају.

Члан 22.

 Начелник Општинске управе:

1. руководи, организује, координира и усмерава рад Општинске управе, усклађује рад унутрашњих организационих јединица и обезбеђује њено функцио­ниса­ње
2. припрема предлог Правилника о организацији и систематизацији радних места у Оштинској управи управе, који усваја Општинско веће и врши распоређивање запослених;
3. у складу са законом доноси опште акте о радним односима, дисциплинској и материјалној одговорности запослених, плати и другим накнадама запослених, оцењивању ре­зултата рада запослених и друга акта у складу са законом и Статутом општине;
4. распоређује руководиоце унутрашњих организационих јединица и службе­нике;
5. решава о правима и обавезама из радно-правних односа запослених лица у Општинској управи у складу са законом;
6. подноси извештај о раду Општинске управе у складу са Статутом општине;
7. решава сукоб надлежности између унутрашњих организационих јединица Општинске упра­ве;
8. врши и друге послове коју су му законом, статутом и другим актима органа Општине стављени у надлежност.

Члан 23.

 Одељењем руководи начелник Одељења.

Члан 24.

 У поступку пред Општинском управом, у коме се решава о правима, обавезама и интересима грађана и правних лица, примењују се прописи о управном поступку.

 За вођење управног поступка и одлучивање о правима и обавезама физичких и правних лица може бити овлашћен службеник који има стечено високо образовање на основним академским студијама у обиму од најмање 180 ЕСПБ бодова, основним струковним студијама, односно на студијама у трајању до 3 године.

Члан 25.

 Начелник Одељења у Општинској управи:

1. руководи радом Одељења и организује, усмерава и обједињава рад Одељења
2. стара се о правилној примени закона и других прописа из надлежности Одељења
3. води и стара се о вођењу управног поступка из надлежности Одељења
4. стара се о испуњавању радних дужности запослених
5. врши и друге послове по налогу начелника Општинске управе

Члан 26.

 Начелник Одељења је за свој рад и рад Одељења одговоран начелнику Општинске управе.

Члан 27.

 За начелнике Одељења може бити распоређено лице које има прописану стручну спрему и положен државни стручни испит.

 Ближи услови за распоређивање лица из претходног става овог члана утврђују се актом о систематизацији радних места.

**VI ОДНОС ОПШТИНСКЕ УПРАВЕ СА ОРГАНИМА ОПШТИНЕ**

Члан 28.

 Однос Општинске управе према Скупштини општине заснива се на правима и дужностима утврђеним законом и Статутом општине.

 Општинска управа припрема предлоге прописа и других аката које доноси Скупштина општине и извршава одлуке и друге акте Скупштине општине.

 Општинска управа је обавезна да органе општине обавештава о вршењу послова из свог делокруга, даје обавештења, објашњења и податке из свог делокруга који су неопходни за рад органа општине.

Члан 29.

 Општинска управа припрема предлоге прописа и других аката које доноси Председник општине и извршава акте које доноси Председник општине.

 Председник општине, ради спровођења одлука и других аката Скупштине општине, може Општинској управи издавати налоге, упутства и смернице за спровођење истих.

Члан 30.

 Однос општинске управе према Општинском већу заснива се на правима и дужностима који су утврђени законом, статутом и одлукама Скупштине општине.

 Општинска управа припрема предлоге прописа и других аката које доноси Општинско веће и извршава акте које доноси Општинско веће.

 Општинско веће врши надзор над радом Општинске управе.

 У вршењу надзора над радом Општинске управе, Општинско веће решењем поништава или укида акт Општинске управе који није у сагласности са законом, Статутом општине или другим општим актом који доноси Скупштина општине, Општинс­ко веће или Председник општине.

 Ако Општинска управа не донесе општи акт за чије доношење је овлашћена одлуком или другим прописом Скупштине општине, Општинског већа или Председ­ника општине у року одређеном том одлуком, односно прописом, Општинско веће упо­зориће на то Општинску управу и истовремено одредиће рок за доношење општег акта.

Члан 31.

 Општинска управа је дужна да, на захтев Општинског већа, Председника опш­тине или надлежног министарства, предузме одговарајуће организационе, кадровс­ке и друге мере којима се обезбеђује ефикасно извршавање послова из изворног или повере­ног делокруга рада.

**VII ОДНОС ОПШТИНСКЕ УПРАВЕ ПРЕМА ГРАЂАНИМА, ПРЕДУЗЕЋИМА И УСТАНОВАМА**

Члан 32.

 Општинска управа је дужна да захтеве у управним стварима грађана, предузећа и установа решава у прописаним роковима, а за случај прекорачења тих рокова да обавести подносиоца захтева о разлозима прекорачења и упути га на могућност коришћења правних средстава у таквим случајевима.

Члан 33.

 Запослени у Општинској управи су дужни да грађанима и правним лицима, у законом прописаном поступку, омогуће остваривање њихових права и обавеза, да им дају потребна обавештења, упутства или податке, да поштују достојанство тих лица и да чувају углед Општинске управе.

**VIII ПРАВНИ АКТИ**

Члан 34.

 Сви акти Општинске управе морају бити сагласни са Уставом, Законом, Стату­том општине и општим актима Скупштине општине.

Члан 35.

 Општинска управа доноси правилнике, наредбе, упутства, решења и закључке.

 Општинска управа може издавати инструкције и стручна упутства и давати објашњења.

Члан 36.

 Правилником се разрађују поједине одредбе закона и других прописа.

 Наредбом се, ради извршавања појединих одредаба закона и других прописа, наређује или забрањује поступање у одређеној ситуацији која има општи значај.

 Упутством се прописује начин рада и вршења послова Општинске управе.

 Решењем се одлучује о појединачним стварима у складу са законом и другим прописима.

 Закључком се у складу са прописима, уређују правила о начину рада и поступања Општинске управе.

Члан 37.

 Обавезном инструкцијом се уређују обавезна правила о начину рада и поступања Општинске управе као и других организација када врше поверене послове Општинске управе, којима се обезбеђује успешно извршавање послова.

 Стручно упутство садржи правила за стручно организовање Општинске управе и за стручан рад запослених у Општинској управи и другим организацијама које врше поверене послове.

 Објашњењем се даје мишљење које се односи на примену појединих одредби одлука и других прописа.

Члан 38.

 Правилнике, наредбе и упутства доноси начелник Општинске управе, осим ако одлуком и другим прописима није другачије одређено.

 Решења у управном поступку могу доносити начелник Општинске управе, начелници Одељења и службеници у складу са законом.

Члан 39.

 Општинско веће решава у управном поступку у другом степену, о правима и обавезама грађана, предузећа, установа и других организација из изворног делокруга рада Општинске управе.

**IX ЈАВНОСТ РАДА**

Члан 40.

 Општинска управа обезбеђује јавност рада давањем информација средствима јавног информисања, издавањем службених саопштења и обезбеђивањем услова за несметано обавештавање јавности о обављању послова из свог делокруга и о свим подацима који су у вези са организацијом, делокругом рада, распоредом радног времена и сл.

Члан 41.

 Рад Општинске управе доступан је јавности, подложан критици и контроли грађана у складу са законом и Статутом општине.

 Информације о раду Општинске управе средствима јавног информисања даје начелник Општинске управе или запослени које он овласти.

 Општинска управа може ускратити давање информција ако њихова садржина представља државну, војну, службену или пословну тајну.

О ускрћивању информација или других података и чињеница одлучује начелник Општинске управе.

**X ИЗУЗЕЋЕ СЛУЖБЕНОГ ЛИЦА**

Члан 42.

 О изузећу службеног лица у Општинској управи одлучује начелник Општинске управе.

 О изузећу начелника Општинске управе одлучује Општинско веће.

**XI РАДНИ ОДНОСИ**

Члан 43.

 У погледу права, обавеза и одговорности запослених у Општинској управи примењују се одредбе закона и других прописа.

Члан 44.

 Пријем у радни однос у Општинској управи може се вршити уколико су испуњена два услова:

* да је радно место предвиђено Правилником о унутрашњој организацији и ситематизацији и
* да је попуњавање радног места предвиђено Кадровским планом за текућу годину.

 Попуњавање радног места може се извршити трајним премештајем, спровођењем интерног конкурса, преузимањем службеника или заснивањем радног односа након спроведеног јавног конкурса.

 Радни однос на одређено време може се засновати без јавног конкурса, у складу са законским прописима.

Члан 45.

 Радни однос у Општинској управи може да заснује лице које испуњава следеће услове:

* да је пунолетан држављанин Републике Србије
* да има прописано образовање
* да испуњава остале услове одређене законом, другим прописом и актом о организацији и систематизацији радних места у Општинској управи
* да није правоснажно осуђивано за кривично дело на безусловну казну затвора од најмање шест месеци или кажњиво дело које га чини неподобним за обављање послова у Општинској управи
* да раније није престао радни однос у државном органу односно органу аутономне покрајине или једнице локалне самоуправе због теже повреде дужности из радног односа.

Члан 46.

 У Општинској управи лице се може примити у радни однос, на одређено време, после спроведеног јавног конкурса, у својству приправника ради оспособљавања за самосталан рад у струци, односно самостално обављање посла.

 Радни однос са приправником може се засновати уколико постоји слободно радно место у складу са Кадровским планом и уколико лице са којим се заснива радни однос има образовање које је прописано као услов за рад на том радном месту.

 Приправник је дужан да положи државни стручни испит до окончања приправничког стажа.

 Општинска управа може са незапосленим лицем закључити уговор о стручном оспособљавању без накнаде, ради стручног оспособљавања, односно стицања радног искуства и услова за полагање државног стручног испита, у складу са законом.

Члан 47.

 О правима, обавезама и одговорностима запослених у Општинској управи одлу­чује начелник Општинске управе.

Члан 48.

 Распоред радног времена утврђује начелник Општинске управе.

Члан 49.

 У погледу права, обавеза и одговорности запослених и постављених лица у Општинској управи примењују се одредбе Закона о запосленима у аутономним покрајинама и јединицама локалне самоуправе.

Члан 50.

 За начелника Општинске управе права и дужности у име послодавца врши Општинско веће.

 За службенике и намештенике у Општинској управи права и дужности у име послодавца врши начелник Општинске управе.

 На акт- решење којим је одлучено о правима, обавезама и одговорностима службеника из радног односа може се изјавити жалба Жалбеној комисији општине Љиг у року од 8 дана од дана достављања решења ако законом није одређен краћи рок. Жалбена комисија је дужна да одлучио жалби у року од 15 дана од дана њеног пријема. Против одлуке жалбене комисије може да се покрене управни спор.

Члан 51.

 Службеник и намештеник је дисцилински одговоран за повреду дужности из радног односа.

 Повреде дужности из радног односа могу бити лакше и теже.

 Врсте повреда дужности из радног односа, дисциплински поступак, врсте дисциплинских мера, одговорност службеника и намештеника за штету проузроковану послодавцу, трећем лицу и одговорност послодавца за штету проузроковану службенику и намештенику уређују се Правилником о дисциплинској и материјалној одговорности запослених у Општинској управи општине Љиг.

Члан 52.

 Службеника оцењује начелник Управе на основу предлога непосредног руководиоца.

Циљ и предмет оцењивања, врсте оцена, последице оцењивања и друга питања везана за оцењивање и кретање у служби која нису уређена Законом о запосленима у атономним покрајинама и јединицама локалне самоуправе врше се применом прописа којим се уређује оцењивање службеника.

**XII СРЕДСТВА ЗА ФИНАНСИРАЊЕ ОПШТИНСКЕ УПРАВЕ**

Члан 53.

 Средства за финансирање Општинске управе обезбеђују се у буџету Општине, односно у буџету Републике за обављање поверених послова из надлежности Републике

Члан 54.

 Средства за финансирање послова Општинске управе чине:

1. Средства за исплату плата именованих, запослених и постављених лица;
2. Средства за материјалне трошкове;
3. Средства за посебне намене;
4. Средства за набавку и одржавање опреме;
5. Средства за друге посебне накнаде и солидарну помоћ.

Члан 55.

 Средства за исплату плата именованих, запослених и постављених лица служе за плате и накнаде именованих, запослених и постављених лица.

 Средства за материјалне трошкове обезбеђују се за набавку потрошног материјала, ситног инвентара, огрева, осветљења, закупа и одржавања пословних просторија и трошкове поштанских услуга, набавку стручних публикација, литературе и штампаних материјала, осигурање и одржавање средстава опреме и путне и друге трошкове потребне за обављање послова Општинске управе.

 Средства за посебне намене обезбеђују се за одређене потребе Општинске управе у вези са пословима које врши( накнаде сведоцима, трошкови поступка и др.), стручно оспособљавање и усавршавање запослених, организацију рада и остале потребе.

 Средства опреме чине инвентар и друге потребне ствари које Општинској управи служе за њене потребе и чији је век трајања дужи од једне године, ако прописима није другачије одређено, као и новчана средства намењена за набавку опреме.

 Средства за друге посебне накнаде и солидарну помоћ, као друге врсте исплата у складу са Законом.

Члан 56.

 Налоге и друге акте за исплату и коришћење средстава из претходног става потписује начелник Општинске управе, по овлашћењу председника општине.

**XIII ПРЕЛАЗНЕ И ЗАВРШНЕ ОДРЕДБЕ**

#### Члан 57.

 Даном ступања на снагу ове Одлуке престаје да важи Одлука о Општинској управи општине Љиг (''Службени гласник општине Љиг'' бр.1/09, 8/12, 3/13 и 1/15).

#### Члан 58.

 Ова Одлука ступа на снагу осмог дана од дана објављивања у ''Службеном гласнику Oпштине Љиг'' .

СКУПШТИНА ОПШТИНЕ ЉИГ

01 Број: 06-34/19-7

 ПРЕДСЕДНИК

 Горан Миловановић, с.р.

 01.октобар 2019. године \* Службени гласник Општине Љиг \* БРОЈ 11

|  |
| --- |
| 8. |

На основу члана 104. став 3. Закона о основама система образовања и васпитања („Сл.гласник РС“, број 88/2017, 27/18(I)-др.закон и 27/18 (II)-др.закон и 10/19), члана 4. Уредбе о критеријумима за доношење акта о мрежи јавних предшколских установа и акта о мрежи јавних основних школа („Сл.гласник РС“, бр.21/18) и члана 40. Статута општине Љиг („Службени гласник општине Љиг“ бр. 4/19), Скупштина општине Љиг, на седници одржаној дана 01.10.2019.године, донела je

З А К Љ У Ч А К

I УСВАЈА СЕ Елаборат о развојном плану мреже јавних предшколских установа општине Љиг.

II Саставни део овог Закључка је Елаборат **о** развојном плану мреже јавних предшколских установа општине Љиг.

 III Закључак објавити у „Службеном гласнику Општине Љиг“.

СКУПШТИНА ОПШТИНЕ ЉИГ

01 Број: 06-34/19-8

 ПРЕДСЕДНИК

Горан Миловановић, с.р.

**Република Србија**

**Општина Љиг**

**Општинска управа Љиг**

**02 Број: 60-2/19**

**Датум: 11.09.2019. године**

**Љиг**

На основу члана 4. Уредбе о критеријумима за доношење акта о мрежи јавних предшколских установа и акта о мрежи јавних основних школа ( ''Службени гласник РС'' бр. 21/2018), Општинска управа Љиг сачинила је

**ЕЛАБОРАТ**

**О РАЗВОЈНОМ ПЛАНУ МРЕЖЕ ЈАВНИХ ПРЕДШКОЛСКИХ УСТАНОВА**

 **ОПШТИНЕ ЉИГ**

# Увод

Циљ израде овог Елабората је да буде стручна и информациона подлога за доношење Одлуке о мрежи јавних предшколских установа на територији општине Љиг. Нова мрежа јавних предшколских установа треба да допринесе даљем развоју и унапређењу процеса образовања и васпитања а у складу са општим и посебним циљевима и стандардима, који су за ову област одређени Законом о основама система образовања и васпитања (''Службени гласник РС'' бр. 88/17, 27/18(I) – др.закон и 27/18 (II) –др.закон и 10/19 ) и Стратегијом развоја образовања и васпитања у Републици Србији до 2020 године(“Службени гласник РС” број 107/12).

На основу члана 104.став 3.Закона о основама система образовања и васпитања (''Службени гласник РС'', бр. 88/17, 27/18(I) – др.закон и 27/18 (II) –др.закон и 10/19) Влада Републике Србије донела је Уредбу о критеријумима за доношење акта о мрежи јавних предшколских установа и акта о мрежи јавних основних школа (''Службени гласник РС'', бр. 21/18).

Даном ступања на снагу ове Уредбе престала је да важи Уредба о критеријумима за доношење акта о мрежи предшколских установа и акта о мрежи основних школа (''Службени гласник РС'' бр. 80/10).Истовремено је почео да тече рок од годину дана, дефинисан чланом 198.став 3. Закона о основама система образовања и васпитања (''Службени гласник РС'', број 88/17, 27/18(I) – др.закон и 27/18 (II) –др.закон и 10/19), у коме ЈЛС треба да донесе акт о мрежи предшколских установа и основних школа.

Члан 104.Закона прецизира да акт о мрежи јавних предшколских установа и акт о мрежи јавних основних школа представљају планске акте којима се планира њихов просторни распоред према врсти и структури.

Акт није само попис тренутног стања јавних установа на територији општине Љиг, већ и покушај да се предвиди постојање и распоред неких будућих установа, узимајући у обзир утврђене потребе за њиховим оснивањем у складу са демографском сликом, односно планом развоја наше општине.

За потребе припреме Елабората формиран је радни тим решењем Председника општине Љиг 01 Број: 06-9/19 од 26.02.2019.године, који чине представници локалне самоуправе, основних школа и предшколске установе, како би се обезбедила његова квалитетна припрема и сагледавање кључних елемената за његово доношење.

## Правни основ

Одлуком о мрежи јавних предшколских установа са седиштем на територији општине Љиг утврђује се број и просторни распоред јавних предшколских установа, као и постојање издвојених одељења ван седишта установе.

Одлука је сачињена на основу важећих прописа који непосредно регулишу област васпитања и образовања, као и поједине његове делове:

* Закона о основама система образовања и васпитања (“Службени гласник РС” број 88/17, 27/18(I) – др.закон и 27/18 (II) –др.закон и 10/19);
* Стратегије развоја образовања и васпитања у Републици Србији до 2020. године (“Службени гласник РС” број 107/12);

## Извор података

Приликом израде Елабората и Одлуке о мрежи јавних предшколских установа коришћени су подаци и документација: предшколске установе, надлежних службиопштине Љиг,Регионалне привредне коморе, Републичког завода за статистику, пописа становништва 2011.годинеи др.институција и организација.

## Критеријуми и принципи акта о мрежијавних предшколских установа

Акт о мрежи јавних предшколских установа доноси скупштина јединице локалне самоуправе и он представља план којим се утврђује број и просторни распоред јавних предшколских установа које обављају делатност у свом седишту, ван седишта у другом објекту, организовањем издвојеног одељења установе, у складу са законом.Овај акт треба да уважи принципе једнаког права, доступности, ефикасности и ефективности истовремено а све у складу са географским, демографским, културним, економским, еколошком и другим карактеристикама дате локалне средине.

Мрежа предшколских установа,у складу са Уредбом о критеријумима за доношење акта о мрежи предшколскихустанова и акта о мрежи основних школа (''Службени гласник РС'' бр. 21/18), мора бити рационална и планирана по принципу најмање једна предшколска установа у свакој јединици локалне самоуправе и уз поштовање принципа једнаког права и доступности свих облика предшколског васпитања и образовања, без дискриминације и сегрегације по било ком основу.

# Профил ОпштинеЉиг

## Географски подаци

Општина Љиг се налази80km јужно од Београда, и административно припада Колубарском округукојиобухвата град Ваљево (седиште округа) и општине: Лајковац, Мионица, Осечинаи Уб. ![https://encrypted-tbn3.gstatic.com/images?q=tbn:ANd9GcTiQ97H8XaR4Fg6VUthftJIN8dC2pd4sNwNufAuIOoFIuI2Bc9C7Q](data:None;base64...)

Општина Љиг има површину од 279 км² и укупно има двадесет седам насељених места.Подручје општине се простире у југоисточном делу колубарског округа, у јужном побрђу планина Сувобора и Рудника, односно у сливу река Љиг и Качер. У географском погледу подручје општине већим делом припада ваљевско-колубарском крају а мањим Шумадији, односно качерском крају.



Подручје Општине Љигобухвата 27 насеља организованих у 26 катастарских општина, односно месних заједница и то: Ба, Бабајић, Белановица, Бошњановић, Бранчић, Велишевац, Гукош, Дићи, Доњи Бањани, Живковци, Ивановци, Јајчић, Кадина Лука, Калањевци, Козељ, Лалинци, Латковић, Липље, Љиг, Моравци, Палежница, Пољанице, Славковица, Цветановац са насељем Милавац, Штавица и Шутци.

Љиг је релативно ново насеље, као такво је настало с почетка прошлог века.У новијој историји први пут се значајније помиње 1911.године при почетку градње пруге Лајковац - Горњи Милановац. Када је 1917.године пруга пуштена у саобраћај у непосредној близини данашњег центра Љига изграђена је изузетно лепа железничка станица БАБАЈИЋ - ЉИГ. Основна школа отворена је 1907 године.Остаци манастира "Ваведење" у Славковици говоре о бурној историји импозантном животу у XI веку.
На територији данашње општине Љиг у 1914.години одиграла се позната КОЛУБАРСКА БИТКА која је ушла историју српског народа, ратовања и у уџбенике свих значајних војних академија света.О томе данас сведочи споменик 1.300 каплара на Рајцу и бројна спомен обележја.
Између два светска рата Љиг је са засеоцима Липовицом, Боблијом, Петаковцем и Вргњицом чинио општину Гукоши, од које се одвојио 1922.године, када је проглашен за варошицу.Непосредно затим, Љиг добија регулациони план, право на одржавање пијаце и три вашара.Мало касније, 1928.године добија Радничку школу, а 1930.године Љиг добија и Здравствену задругу, али и цркву јер су се до тада Љижани служили црквом у Моравцима, која је подигнута на темељима конака Хаџи Рувима и Хаџи Ђере.

 1.2**Демографски подаци**

Према подацима са пописа становништва из 2011.године у општини Љиг живи 12754 становника док је 2002.године било 14580 становника.Број становника је у сталном опадању тако да је између два пописа (2002-2011) мањи за 1826.

По полној структури: 6319 мушкараца и 6435 жена.

По старосној структури: деца од 0-19 година: 2432, одрасли 20-65 година: 7493, стари више од 65 година: 2829 становника.

По националној структури: 12145 Срба, 160 Рома, и мањи број припадника других етничких група.

Број домаћинстава у општини Љиг: 4455.

Број стамбених јединица: 7600.

Образовна структура, према резултатима пописа из 2011.године:

|  |  |  |  |  |  |  |  |
| --- | --- | --- | --- | --- | --- | --- | --- |
| Степен | Без ОШ | Непотпуна ОШ | ОШ | Средња | Виша | ВСС | Укупно |
| Мушкарци | 49 | 1142 | 1315 | 2519 | 180 | 180 | 5437 |
| Жене | 270 | 1610 | 1341 | 2014 | 192 | 192 | 5617 |
| Укупно | 319 | 2752 | 2656 | 4533 | 372 | 412 | 11054 |

Према подацима Природно кретање становништва РЗС 1961-2017, природни прираштај је негативан и износи – 11,8‰.

**Табела 1.**Природно кретање становништва **поређење 1961 и 2017 године[[1]](#footnote-2)**

|  |  |  |
| --- | --- | --- |
| **Елементи природног кретања становништва** | **1961. година** | **2017. година** |
| Број становника | 19662 | 11549 |
| Рођени | 270 | 69 |
| Умрли | 164 | 205 |
| Природни прираштај на 1000 становника  | 5,4 | -11,8 |

## Стање привреде и перспектива економског развоја

Отварање српске привреде према процесима глобализације и модернизације, донели су ипозитивне, али у много већој мери негативне ефекте и њихов мултипликован негативни утицај,посебно у домену економског развоја.Ови процеси судовели у многим недовољно развијеним општинама, као што је наша, до осетног погоршања економске ситуације,поред честе појаве потпуног прекида привредних активности и порастнезапослености.

Уредбом о утврђивању јединствене листе развијености региона и јединица локалне самоуправе према степену развијености општина Љиг је сврстана у изразито неразвијене општине на територији Републике Србије ( четврта група ).

Приоритетни потенцијали општине Љиг чине пољопривредно земљиште, водниресурси, шуме и рудни ресурси.

На територији општине Љиг налазе се многа налазишта камена,која су једним делом у оквиру појединачних газдинстава и индивидуално се експлоатишу,а већим делом се експлоатишу у оквиру пословне производње правних лица.

Фирме које се баве радовима у грађевинарствуу области нискоградње, високоградње, прерадом, обрадом и уградњом камена, користе овај камен у његовим различитим облицима за своје потребе. У Љигу послује и неколико правних лица разних сектора прерађивачкеиндустрије као што је металопреређивачка, производња креча, гајење цвећа, као и трговинскеи занатске радње. У општини Љиг постоји велика резерва људског ресурса упољопривредном становништву и пољопривредним домаћинствима, која представљамогућност за заснивање запослења у разним делатностима, чиме би се допринело повећањуприхода и стандарда породице и становништва.При томе треба поменути да у европској праксипостоји велико залагање за интегралним третирањем сеоских средина и оближњих градовакао јединствених функционалних регионалних целина и растућој међузависности нарелацији град-село, унутар региона као функционалног просторног ентитета.Даљем развоју привреде у општини Љиг ће сигурно допринети и изградња аутопута Е-763 (Београд-Јужни Јадран) која је у току.

Општина Љиг има респектабилне ресурсе за развој туризмакоји се морају ставити уфункцију развоја Општине. Утолико пре што се на туризам и рачуна да постане факторњеног даљег укупног развоја.

Природне атрактивности општинеЉигсу пре свега добар географско-саобраћајни положај, река Љиг, планина Рајац и велики бројживописних брдско-планинских предела у непосредном окружењу.

ТериторијуОпштине карактерише и просторна разноврсност, умерено континентална клима иразноврсност флоре и фауне у непосредном окружењу.Све ово чини несумњиво великипотенцијал за развој туризма у овом крају и као такав пружа могућност за упражњавањеразличитих активности, од спортско–рекреативних до рехабилитационо-здравствених, узпостојање свих погодности за развој туризма посебних потреба као што су: сеоскитуризам, ловни туризам, риболовни туризам,излетнички туризам , културно-историјски, манифестациони туризам итд.

У годинама које следе потребно је озбиљно приступити позиционирању Љига каотуристичке дестинације на туристичком тржишту.

## Локална традиција и установе културе, уметности и спорта

Општинаје оснивач више јавних служби:Јавног комуналног предузећа,Предшколске установе,Библиотеке, Дома здравља, Туристичке организације. У општини се одвија велики број културних, спортских и привредно-туристичких манифестација.

Према Закону о основама система образовања и васпитања, образовно-васпитни рад остварује се на српском језику.

# Предшколске установе

На територији општине Љиг постоји 1 предшколска установа и то Предшколска установа „Каја“ Љиг.

## Историјат предшколске установе

Друштвене циљеве који се односе на побољшање заштите деце а посебно на повећање обухвата у организованим облицима рада са предшколском децом, педесетих година прошлог века, није било једноставно остварити.Недостајали су одређени објекти али и кадрови.Почињало се скромно, по правилу у школама а са децом су радили учитељи.Тако је било и у Љигу.Прва васпитна група предшколске деце формирана је 5.септембра 1956. године у Основној школи "Сава Керковић" у Љигу. Имала је 29 деце шестогодишњег узраста са којима је радила учитељица.Оснивачи су били срески органи и Министарство просвете а разлог за формирање наведене групе био је припрема деце за полазак у школу. Деца су боравила три сата дневно а садржаје рада је одређивала учитељица.

Први васпитачи који су радили у овом објекту били су Едита Павловић и Светлана Јотић.

Двадесет година је прошло од прве васпитне групе до изградње наменског објекта за децу предшколског узраста.Године 1976.Љиг је добио предшколску установу.

Новооснована предшколска установа добила је име по борцу и болничарки у више војних јединица, Каји Марковић- Сингер, рођеној у Белановици, која је после рата радила на збрињавању деце палих бораца и друге незбринуте деце.

Новоизграђени објекат имао је места за 60-оро деце.У почетку су радила два васпитача Едита Павловић, познатија као Вера, која је била и директор Предшколске установе и Светлана Јотић, васпитач.

Проћи ће још двадесетак година, до 1998.године, када ће објекат Предшколске установе бити проширен за још две васпитне групе.

Коначни изглед са још већим капацитетом вртић "Каја" добија 2012-1013.године када је проширен за још три радне собе за децу и проширену кухињу која испуњава све стандарде. Те године Предшколска установа " Каја" уписује 301 дете у 16 васпитних група.

Предшколска установа ''Каја'' Љиг са седиштем у Љигу, ул. Краљице Марије бб, уписана је у судски регистар Привредног суда у Ваљеву и води се у регистарском улошку број 5-104-00 од 23.12.1998. године, бр. решења Фи. 2510/98.

## 2.2. Приказ мрежејавних предшколских установа

 Предшколско образовање и васпитање са децом предшколског узраста обавља Предшколска установа «Каја» у Љигу.

 Постојећа мрежа предшколских установа утврђена је Одлуком о мрежи предшколских установа општине Љиг 01 Број 06-18/18-6 од 07.09.2018.године.У табели 2.дат је приказ укупног броја деце уписаних у 2018/2019.години подељених по групама

**Табела 2.Укупан број деце уписаних у 2018/2019. подељених у 16 група:**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **Млађа јаслена (од 1 до 2 године)** | **Старија јаслена****(од 2 до 3 године)** | **Млађа група****(од 3 до 4 године)** | **Средња група****(од 4 до 5 година)** | **Старија група****(од 5 до 6 година)** | **Предшколска група** **(од 6 до поласка у школу)** | **Мешовите групе****(од 3 до 6 година)** | **ППП** **4 h** | **УКУПНО**  |
|  |  |  |  |
| **Број деце** | **19** | **24** | **26** | **29** | **29** | **26** | **71** | **96** | **320** |
| **Број група** | **1** | **1** | **1** | **1** | **1** | **1** | **3** | **7** | **16** |

## 2.3. Уписна подручја

Уписно подручје обухвата:

1. Матични вртић Љиг: подручје центра Љига (варош), Села Моравци, Дићи, Доњи Бањани, Гукош, Бабајић, Ивановци, Бранчић, Цветановац, Велишевац;

1.1. Белановица: подручје Белановице и Калањеваца;

1.2. Издвојено одељење Штавица : подручје Штавице, Доњи Бањани, Дићи;

1.3. Издвојено одељење Козељ: подручје Козеља, Ивановаца;

1.4. Издвојено одељење Ба: подручје Ба;

1.5.Издвојено одељење Кадина Лука: подручје Кадине Луке и Славковице;

1.6. Издвојено одељење Јајчић: подручје Јајчића;

1.7. Издвојено одељење Латковић: подручје Латковића

1.8. Издвојено одељење Живковци: подручје Живковаца;

1.9. Издвојено одељење Пољанице: подручје Пољаница.

## 2.4. Анализа кретања броја деце у претходних пет година

У циљу анализе тренда кретања броја деце у претходнихпет година (2014/15-2018/19.година) прикупљени су одговарајући подаци и приказани у Табели 3.

**Табела 3. Приказ броја предшколаца и броја група у протеклом петогодишњем периоду**

|  |  |  |  |  |  |
| --- | --- | --- | --- | --- | --- |
| **Назив ПУ** | **2014/15** | **2015/16** | **2016/17** | **2017/18** | **2018/19** |
|  | **Број****предшколаца** | **Број деце/ бр. Група** | **Број****предшколаца** | **Број деце/ бр. група** | **Број****предшколаца** | **Број деце/ бр. група** | **Број****предшколаца** | **Број деце/ бр. група** | **Број****предшколаца** | **Број деце/ бр. група** |
| **ПУ „Каја“ Љиг** | **107** | **307/15** | **93** | **289/15** | **90** | **301/16** | **94** | **311/16** | **90** | **323/19** |

Из наведене табеле евидентно је да је у протеклом петогодишњем периоду дошло до благог смањења, па затим повећања укупног броја деце.Формирање група се спроводи у складу са Стручним упутствима о формирању група и начину финансирања у предшколским установама које за сваку радну годину доноси Министарство просвете, науке и технолошког развоја Републике Србије**.**

**2.5. Просторни и кадровски капацитети**

**Табела 4.Приказ просторних и кадровских капацитета ПУ, стање у радној 2018/19.години[[2]](#footnote-3)**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Године изградње и доградње** | **Површина унутрашњег простора – m2** **Љиг**  | **Површина унутрашњег простора - m2****Белановица**  | **Број деце 2016/17** | **Број обрачунских радника[[3]](#footnote-4)2016/17** | **Број деце****2018/19** | **Број обрачунских радника 2018/19** |
| **ПУ „Каја“ Љиг** | **1976, 1998, 2012** | **1.485 m2** | **87,60 m2** | **301** | **48** | **323** | **48** |

**На основу изнетог приказа просторних и кадровских капацитета ПУ, прикупљених и ажурираних у току радне 2018/19.години, може се закључити следеће:**

**Просторни капацитет:**

|  |  |  |
| --- | --- | --- |
| **Ред.бр.** | **Матични вртић и издвојена одељења** | **Површина у m2** |
|  | **ПУ „Каја“ у Љигу** | **1485** |
| **1.1.** | **ПУ „Каја“ у Белановици** | **87,60** |
| **1.2.** | **Васпитна група у Ба** | **12** |
| **1.3.** | **Васпитна група у Кадиној Луци** | **40** |
| **1.4.** | **Васпитна група у Јајчићу** | **50** |
| **1.5.** | **Васпитна група у Латковићу** | **12** |
| **1.6.** | **Васпитна група у Штавици** | **12** |
| **1.7.** | **Васпитна група у Пољаницама** | **45** |
| **1.8.** | **Васпитна група у Козељу** | **60** |
| **1.9.** | **Васпитна група у Живковцима** | **60** |

**Кадровски капацитет:**

|  |
| --- |
| **БРОЈНО СТАЊЕ ЗАПОСЛЕНИХ** |
| **Васпитно** | **28** |
| **Неваспитно** | **20** |
| **Неодређено** | **38** |
| **Одређено** | **10** |
| **Степен стручне спреме** |
| **I** | **II** | **III** | **IV** | **V** | **VI** | **VII** |
| **6** |  | **5** | **7** | **1** | **1** | **28** |
| **УКУПНО** | **48** |
|  |

# План развоја мреже јавних предшколских установа

## Број рођене деце иброј уписаних предшколаца

У Табели 6.приказани су подаци о кретању броја деце рођене у општини Љиг у претходном периоду и кретању броја деце која се уписују у обавезни припремни предшколски програм (ППП). Време за које се подаци прикупљају не мора бити строго дефинисано али је добро да се направи што дужа временска перспектива.У наведеном случају анализиран је период од 2011.године до 2018. године, у вези са бројем рођене деце и бројем предшколаца у периоду од радне 2017/2018. године, као и прогнозом броја деце ППП од радне 2019/2020. до радне 2024/25. године.

**Табела 6. Приказ броја рођене деце и броја уписаних предшколаца шест година касније**

|  |  |  |  |
| --- | --- | --- | --- |
| **Календарска година** | **Укупан број рођене деце[[4]](#footnote-5)** | **Полазак у ППП - шест година касније,** **Радна година** | **Број уписане деце у ППП шест година касније[[5]](#footnote-6)** |
| 2011 | 77 | 2017/18 | 94 |
| 2012 | 90 | 2018/19 | 90 |
| 2013 | 67 | 2019/20 | 90-прогноза |
| 2014 | 87 | 2020/21 | 93-прогноза |
| 2015 | 102 | 2021/22 | 102-прогноза |
| 2016 | 75 | 2022/23 | 90-прогноза |
| 2017 | 65 | 2023/24 | 90-прогноза |
| 2018 | 87 | 2024/25 | 90-прогноза |

Уколико посматрамо број рођене деце у 2011.и 2012.години, за које имамо податке, просечан број је 83,5. Просечан број уписане деце у ППП шест година касније је 92.Приметан је благи пораст уписане деце у ППП, у односу на број рођене деце.На основу тога смо и вршили прогнозу деце која су рођена 2013.и надаље, а која ће бити уписана шест година касније у ППП. Дошли смо до закључка да се број деце уписане деце исти или мало већи од броја рођене деце.

# Закључак

Након извршене анализе утврђено је следеће:

По броју рођене деце очекује се тенденција благог раста броја деце која се уписују у предшколску установу, и да ће бити потребе за оснивањем нових васпитних група у следећем периоду.

На упису деце у предшколску установу за радну 2019/2020.годину одржаном у априлу 2019. године конкурисало је 377 деце, од чега није уписано 57 деце. Број уписане деце се повећао за 31 дете, односно отворена је још једна Мешовита група и део Млађе јаслене групе.

Што се тиче група на терену, ту се број деце смањује.У радној 2019/2020.години уписано је 87 деце, што је довело и до затварања ИО у Живковцима. У новој радној години радиће следеће групе на теренима:

1. Белановица,
2. Јајчић/Латковић,
3. Штавица/Козељ,
4. Кадина Лука,
5. Пољанице и
6. Ба.

Имајући овај благи пораст у виду, као и садашњу потребу за већим бројем група у матичном објекту у Љигу и у сарадњи са општином Љиг предвиђено је проширење вртића за четири васпитне групе. Ово би подразумевало рушење старог дела вртића и изградњу новог, са већим бројем васпитних соба и са потребном салом за вишенаменску употребу (физичке активности деце, одржавање приредби, семинара, родитељских састанака...).

**4.1 Развој мреже предшколских установа у наредних пет година**

План развоја мреже јавних предшколских установа у наредних пет година заснива се на следећим констатацијама и закључцима:

* На основу свих релевантних параметара, одговорно и доследно радиће се на планирању даљег развоја мреже јавних предшколских установа која ће омогућити једнако право и доступност предшколског васпитања и образовања свој деци без дискриминације и сегрегације уз потпуни обухват деце одговарајућег узраста, у складу са географским, демографским, културним, економским, еколошком и другим карактеристикама наше локалне средине.
* Имајући у виду урбанизованост и насељеност централног и сеоских подручја, затим наставак стамбене изградње у њима може се очекивати да ће поједини делови општине у односу на садашњи распоред и структуру становништва бити измењени што ће имати утицај на број деце за упис у предшколску установу па тиме и евентуалну потребу за проширењем капацитета односно реновирањем објекта ПУ. Ипак нема наговештаја да ће бити неопходна изградња нових предшколских установа у наредном петогодишњем периоду.
* Посебна пажња посветиће се ревитализацији сеоских подручја са изразито ниском стопом природног прираштаја. Треба стварати услове за задржавање становништва у овим срединама и на одржавању и развој живота у истом, посебно у породицама које су опредељене за пољопривреду као основно занимање. Потребно је додатно саобраћајно и инфраструктурно унапредити живот и рад у овим срединама.
* У циљу обезбеђивања доступности предшколског васпитања и образовања за децу са сметњама у развоју, поред општих услова, морају се осигурати и посебни услови, као што су: обезбеђивање превоза за путујућег васпитача када су предшколске групе на већој удаљености, физичка доступност простора односно приступачност у којима се одвија васпитно-образовни рад, обезбеђивање техничких помагала, помоћ личног пратиоца, персоналног асистента, и сл.
* Активно ће се пратити упис деце у предшколску установу, као и на преласку деце из предшколске групе у први разред основне школе на нивоу школа/општине. Ангажовањем надлежних органа, регионалне школске управе и школа радиће се на превенцији осипања деце. Потребно је систематско праћење која су деца изван образовног система и обезбеђивање додатне образовне и социјалне подршке увек када је то потребно и правовремено што је нарочито важан фактор.
* Сви прикупљени подаци морају се водити рашчлањено да би се омогућиле целовите анализе које ће показивати доступност, ефикасност и квалитет васпитања и образовања (како изгледа образовање у специфичним подгрупама, нпр. на селу, у сиромашним породицама, за ромску децу, децу са сметњама и тешкоћама у развоју итд.).
* Мање (сеоске) васпитне групе би требало сачувати где год је то могуће и у ситуацијама када оне у потпуности не одговарају предвиђеним стандардима. Опстанак оваквих васпитних група зависи од демографске ситуације у средини у којој се налазе, али исто тако је евидентно да гашење школа и гашење васпитних група додатно подстиче негативне демографске трендове у локалној средини, јер је уочено да кад место остане без вртића и школе, брзо остане и без становништва.
* У наредном периоду активно ће се пратити и развојни програми и пројекти везани за предшколско васпитање и образовање на нивоу државе, континуирано анализирати друштвено економска и демографска кретања на територији општине Љиг

# 5. Одлука о Мрежи јавних основних школа

## 5.1 Предлог Одлуке

На основу члана 104.став 3. Закона о основама система образовања и васпитања („Сл. гласник.РС“,број 88/2017,27/18(I) – др.закон и 27/18 (II) –др.закон и 10/19),члана 2. Уредбе о критеријумима за доношење акта о мрежи јавних предшколских установа и акта о мрежи јавних основних школа („Сл. гласник. РС“, број 21/2018), и члана 40.Статута општине Љиг („Сл.гласник општине Љиг“ бр. 4/19), Скупштина општине Љиг, на седници одржаној дана \_\_\_\_\_\_2019.године доноси

**О Д Л У К У**

**О МРЕЖИ ЈАВНИХ ПРЕДШКОЛСКИХ УСТАНОВА НА ТЕРИТОРИЈИ ОПШТИНЕ ЉИГ**

**Члан 1.**

Овом Одлуком утврђује се број и просторни распоред јавних предшколских установа на територији општине Љиг (у даљем тексту:мрежапредшколских установа).

**Члан 2.**

Пред­школ­ско обра­зо­ва­ње и вас­пи­та­ње са де­цом пред­школ­ског уз­ра­ста оба­вља Пред­школ­ска уста­но­ва ''Каја'' у Љигу, ули­ца Краљице Марије бб.

**Члан 3**.

Мре­жу пред­школ­ских уста­но­ва чи­не :

* објек­ти пред­школ­ске уста­но­ве ''Каја'' у Љигу (у се­ди­шту уста­но­ве) и
* про­сто­ри у основ­ним шко­ла­ма (у се­ди­шту и из­дво­је­ним оде­ље­њи­ма шко­ла).

**Члан 4.**

Пред­школ­ска уста­но­ва у објек­ти­ма и про­сто­ри­ма ко­је ко­ри­сти у окви­ру сво­је делат­но­сти раз­ви­ја и оства­ру­је про­гра­ме пред­школ­ског вас­пи­та­ња и обра­зо­ва­ња, и то:

* про­грам не­ге и вас­пи­тно образовни рад са де­цом уз­ра­ста до 3 го­ди­не ста­ро­сти
* васпитно образовни рад са децом 3-5,5 година
* при­прем­ни пред­школ­ски про­грам и
* секције

**Члан 5.**

Пред­школ­ска уста­но­ва оба­вља сво­ју де­лат­ност:

 1. У Љигу у објек­ту пред­школ­ске уста­но­ве у ули­ци Краљице Марије бб

* про­грам не­ге и вас­пи­тно образовни рад са де­цом уз­ра­ста до 3 го­ди­не ста­ро­сти
* васпитно образовни рад са децом 3-5,5 година
* пред­школ­ски при­прем­ни про­грам и
* секције

 2. У објек­ти­ма

* Основ­не шко­ле ''Сестре Павловић'' у Белановици у седишту школе одвија се целодневни боравак деце и при­прем­ни пред­школ­ски про­гра­ма од 4 сата
* Основ­не шко­ле ''Сестре Павловић'' из Белановице у издвојеним одељењима у Пољаницама и Козељу обавља се припремни предшколски програм у трајању од 4 сата
* Основ­не шко­ле ''Сава Керковић'' из Љига у издвојеним одељењима у Штавици, Латковићу, Јајчићу и Бау при­прем­ни пред­школ­ски про­грам у трајању од 4 са­та, а у издвојеном одељењу у Кадиној Луци припремни предшколски програм и ликовна секција.

**Члан 6.**

 Одобрава се Предшколској установи “Каја“ из Љига да упише до 20% више деце него што је нормативима за појединачне групе то предвиђено законом и правилником који регулише број деце за упис.

**Члан 7.**

Сту­па­њем на сна­гу ове Од­лу­ке пре­ста­је да ва­жи Од­лу­ка о мре­жи предшколских установа оп­шти­не Љиг 01 број 06-18/18-6 (''Слу­жбе­ни гла­сник оп­шти­не Љиг“ бр. 4/2018) од 07.09.2018.године.

**Члан 8.**

Ова од­лу­ка сту­па на сна­гу осмог дана од дана објављивања у „Службеном гласнику Општине Љиг“.

**О б р а з л о ж е њ е**

Правни основ за доношење Одлуке о мрежи јавних предшколских установа на територији општине Љиг, садржан је у одредбама члана 104. став 3. Закона о основама система образовања и васпитања (''Службени гласник Републике Србије'', број 88/17, 27/18(I) – др.закон и 27/18 (II) –др.закон и 10/19) и члана 2. Уредбе о критеријумима за доношење акта о мрежи јавних предшколских установа и акта о мрежи јавних основних школа (''Службени гласник Републике Србије'', број 21/2018), којима је прописано да акт о мрежи јавних предшколских установа, доноси скупштина јединице локалне самоуправе, као и у одредбама члана40.Статута општине Љиг („Сл.гласник општине Љиг“ бр. 4/19), којима је прописано надлежност Скупштине општине Љиг.

Разлог за доношење ове Одлуке садржан је у одредбама члана 198. став 3. Закона о основама система образовања и васпитања којима је прописано да ће јединица локалне самоуправе у року од годину дана од дана утврђивања критеријума за доношење мреже предшколских установа утврдити мрежу јавних предшколских установа на свом подручју.

Влада Републике Србије донела Уредбу о критеријумима за доношење акта о мрежи јавних предшколских установа и акта о мрежи јавних основних школа (''Службени гласник Републике Србије'', број 21/2018) која је ступила на снагу дана 29.03.2018. године.

 Елаборат о развојном плану мреже јавних предшколских установа општине Љиг са предлогом Одлуке о мрежи јавних предшколских установа територији општине Љиг доставља се Скупштини општине Љиг на разматрање и усвајање.

 **Н А Ч Е Л Н И К**

 **Милан Јанићијевић, с.р.**

 01.октобар 2019. године \* Службени гласник Општине Љиг \* БРОЈ 11

|  |
| --- |
| 9. |

На основу члана 104. став 3. Закона о основама система образовања и васпитања („Сл. гласник.РС“,број 88/2017,27/18(I) – др.закон и 27/18 (II) –др.закон и 10/19),члана 2. Уредбе о критеријумима за доношење акта о мрежи јавних предшколских установа и акта о мрежи јавних основних школа („Сл. гласник. РС“, број 21/2018), и члана 40.Статута општине Љиг („Сл.гласник општине Љиг“ бр. 4/19), Скупштина општине Љиг, на седници одржаној 01.10.2019. године, донела је

**О Д Л У К У**

**О МРЕЖИ ЈАВНИХ ПРЕДШКОЛСКИХ УСТАНОВА НА ТЕРИТОРИЈИ ОПШТИНЕ ЉИГ**

**Члан 1.**

Овом Одлуком утврђује се број и просторни распоред јавних предшколских установа на територији општине Љиг (у даљем тексту: мрежа предшколских установа).

**Члан 2.**

Пред­школ­ско обра­зо­ва­ње и вас­пи­та­ње са де­цом пред­школ­ског уз­ра­ста оба­вља Пред­школ­ска уста­но­ва ''Каја'' у Љигу, ули­ца Краљице Марије бб.

**Члан 3**.

Мре­жу пред­школ­ских уста­но­ва чи­не :

* објек­ти пред­школ­ске уста­но­ве ''Каја'' у Љигу (у се­ди­шту уста­но­ве) и
* про­сто­ри у основ­ним шко­ла­ма (у се­ди­шту и из­дво­је­ним оде­ље­њи­ма шко­ла).

**Члан 4.**

Пред­школ­ска уста­но­ва у објек­ти­ма и про­сто­ри­ма ко­је ко­ри­сти у окви­ру сво­је делат­но­сти раз­ви­ја и оства­ру­је про­гра­ме пред­школ­ског вас­пи­та­ња и обра­зо­ва­ња, и то:

* про­грам не­ге и вас­пи­тно образовни рад са де­цом уз­ра­ста до 3 го­ди­не ста­ро­сти
* васпитно образовни рад са децом 3-5,5 година
* при­прем­ни пред­школ­ски про­грам и
* секције

**Члан 5.**

Пред­школ­ска уста­но­ва оба­вља сво­ју де­лат­ност:

 1. У Љигу у објек­ту пред­школ­ске уста­но­ве у ули­ци Краљице Марије бб

* про­грам не­ге и вас­пи­тно образовни рад са де­цом уз­ра­ста до 3 го­ди­не ста­ро­сти
* васпитно образовни рад са децом 3-5,5 година
* пред­школ­ски при­прем­ни про­грам и
* секције

 2. У објек­ти­ма

* Основ­не шко­ле ''Сестре Павловић'' у Белановици у седишту школе одвија се целодневни боравак деце и при­прем­ни пред­школ­ски про­гра­ма од 4 сата
* Основ­не шко­ле ''Сестре Павловић'' из Белановице у издвојеним одељењима у Пољаницама и Козељу обавља се припремни предшколски програм у трајању од 4 сата
* Основ­не шко­ле ''Сава Керковић'' из Љига у издвојеним одељењима у Штавици, Латковићу, Јајчићу и Бау при­прем­ни пред­школ­ски про­грам у трајању од 4 са­та, а у издвојеном одељењу у Кадиној Луци припремни предшколски програм и ликовна секција.

**Члан 6.**

 Одобрава се Предшколској установи “Каја“ из Љига да упише до 20% више деце него што је нормативима за појединачне групе то предвиђено законом и правилником који регулише број деце за упис.

**Члан 7.**

Сту­па­њем на сна­гу ове Од­лу­ке пре­ста­је да ва­жи Од­лу­ка о мре­жи предшколских установа оп­шти­не Љиг 01 број 06-18/18-6 (''Слу­жбе­ни гла­сник оп­шти­не Љиг“ бр. 4/2018) од 07.09.2018.године.

**Члан 8.**

Ова од­лу­ка сту­па на сна­гу осмог дана од дана објављивања у „Службеном гласнику Општине Љиг“.

СКУПШТИНА ОПШТИНЕ ЉИГ

01 Број: 06-34/19-9

 ПРЕДСЕДНИК

Горан Миловановић, с.р.

 01.октобар 2019. године \* Службени гласник Општине Љиг \* БРОЈ 11

|  |
| --- |
| 10. |

На основу члана 14. и 113. Закона о социјалној заштити (''Службени гласник РС'', број: 24/11), члана 3. Одлуке о оснивању Заједничког центра за социјални рад ''Солидарност'' за општине Љиг, Лајковац и Мионица („ Службени гласник Општине Љиг, број 5/2015) и члана 40. Статута општине Љиг (''Службени гласник Општине Љиг'', број: 4/19), Скупштина општине Љиг, на седници одржаној дана 01.10.2019. године, донела је

Р Е Ш Е Њ Е

О ДАВАЊУ САГЛАСНОСТИ НА

УГОВОР О УРЕЂИВАЊУ МЕЂУСОБНИХ ОДНОСА ОСНИВАЧА ЗАЈЕДНИЧКОГ ЦЕНТРА ЗА СОЦИЈАЛНИ РАД ''СОЛИДАРНОСТ'' ЗА ОПШТИНЕ ЉИГ, ЛАЈКОВАЦ И МИОНИЦА

I Даје се сагласност на Уговор о уређивању међусобних односа оснивача Зајединичког центра за социјални рад ''Солидарност'' за општине Љиг, Лајковац и Мионица.

II Овлашћује се Драган Лазаревић, председник Општине Љиг, да у име Општине Љиг потпише Уговор о уређивању међусобних односа оснивача Зајединичког центра за социјални рад ''Солидарност'' за општине Љиг, Лајковац и Мионица.

III Решење о давању сагласности на Уговор о уређивању међусобних односа оснивача Зајединичког центра за социјални рад ''Солидарност'' за општине Љиг, Лајковац и Мионица доставити Скупштини општине Лајковац и Скупштини општине Мионица.

IV Решење о давању сагласности на Уговор о уређивању међусобних односа оснивача Зајединичког центра за социјални рад ''Солидарност'' за општине Љиг, Лајковац и Мионица ступа на снагу даном доношења, а објавиће се у ''Службеном гласнику Општине Љиг''.

СКУПШТИНА ОПШТИНЕ ЉИГ

01 Број: 06-34/19-10

 ПРЕДСЕДНИК

Горан Миловановић, с.р.

 На основу члана 14. и 113. Закона о социјалној заштити („Сл.гласник РС“бр.24/2011) и члана 3. Одлуке о оснивању Заједничког центра за социјални рад „Солидарност“ за општине Љиг, Лајковац и Мионица (''Службени гласник Општине Љиг'', број 5/2015), оснивачи закључују

У Г О В О Р

О УРЕЂИВАЊУ МЕЂУСОБНИХ ОДНОСА ОСНИВАЧА

ЗАЈЕДНИЧКОГ ЦЕНТРА ЗА СОЦИЈАЛНИ РАД „СОЛИДАРНОСТ“

ЗА ОПШТИНЕ ЉИГ, ЛАЈКОВАЦ И МИОНИЦА

Закључен између уговорних страна:

1. Општине Љиг, ул. Карађорђева бр.7. Љиг, ПИБ: 101286153, Матични број: 07099665, коју заступа председник општине, Драган Лазаревић,
2. Општине Лајковац, ул. Омладински трг бр.1. Лајковац, ПИБ: 101343119, Матични број: 07353154, коју заступа председник општине, Андрија Живковић
3. Општине Мионица, ул. Војводе Мишића бр.30. Мионица, ПИБ: 101391888, Матични број: 07137273 коју заступа председник општине, Бобан Јанковић.

Уговорне стране су се споразумеле о следећем:

Члан 1.

 Заједнички центар за социјални рад „Солидарност“ за општине Љиг, Лајковац и Мионица је основан на основу Закона о социјалној заштити и има следећа јавна овлашћења:

1. Процењује потребе и снаге корисника и ризике по њега и планира пружање услуга социјалне заштите;
2. Спроводи поступке и одлучује о правима на материјална давања и о коришћењу услуга социјалне заштите;
3. Предузима прописане мере, покреће и учествује у судским и другим поступцима,
4. Води прописане евиденције и стара се о чувању документације корисника.

Члан 2.

Центар пружа следеће групе услуга:

1. услуге процене и планирања – процене снага, потреба, снага и ризика корисника и других значајних особа у његовом окружењу; процена старатеља, хранитеља и усвојитеља; израде индивидуалног плана пружања услуга и мера правне заштите и других процена и планова,
2. дневне услуге у заједници; помоћ у кући; свратиште и друге услуге које подржавају боравак корисника у породици и непосредном окружењу,
3. услуге подршке за самосталан живот – становање уз подршку; персонална асистенција; обука за самосталан живот и друге врсте подршке неопходне за активно учешће корисника у друштву,
4. саветодавно-терапијске и социјално-едукативне услуге – интензивне услуге подршке породици која је у кризи; саветовање и подршка родитеља, хранитеља и усвојитеља; подршка породици која се стара о свом детету или одраслом члану породице са сметњама у развоју; одржавање породичних односа и поновно спајање породице; саветовање и подршка у случајевима насиља; породична терапија; активација и друге саветодавне и едукативне услуге и активности
5. услуге смештаја-смештај у сродничку, хранитељску или другу породицу за одрасле и старије; домски смештај; смештај у прихватилиште и друге врсте смештаја,
6. спроводи одлуке о правима и услугама социјалне заштите које доносе Скупштине општина оснивача.

Члан 3.

Средства за обављање делатности Центра обезбеђују се:

- из буџета Републике

- из буџета општина Љиг, Лајковац и Мионица;

- непосредно од корисника-плаћањем услуга социјалне заштите у складу са законом;

- путем донација, као и уступањем имовине оснивањем задужбина и фондација, у складу са законом;

- из других извора, у складу са законом.

Оснивачи обезбеђују средства за изградњу, опремање и осавремењавање Центра, као и за учешће у финансирању програма унапређења социјалне заштите и за остваривање осталих права утврђених законом.

Средства за рад заједничког органа обезбеђују се у буџету Општине, сразмерно обиму послова које за Општину обавља заједнички орган.

Члан.4.

 Сва остала питања су дефинисана Одлуком о оснивању Заједничког центра за социјални рад „Солидарност“ за општине Љиг, Лајковац и Мионица, Законом о социјалној заштити и подзаконским актима који се тичу области социјалне заштите.

УГОВОРНЕ СТРАНЕ-ОСНИВАЧИ:

Општина Љиг Општина Лајковац Општина Мионица

Председник Општине Председник Општине Председник Општине

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Драган Лазаревић Андрија Живковић Бобан Јанковић

 01.октобар 2019. године \* Службени гласник Општине Љиг \* БРОЈ 11

|  |
| --- |
| 11. |

 На основу чл. 5. став 1. тачке 3 и 4., став 3., чл. 28. Закона о озакоњењу објеката („Сл. гласник РС“ бр. 96/2015 и 83/2018) и члана 40. став 71. Статута Општине Љиг („Службени гласник Општина Љиг“, бр. 4/2019), Скупштина Општине Љиг, на седници одржаној 01.10.2019. године, донела је:

**ОДЛУКУ**

Члан 1.

ДАЈЕ СЕ САГЛАСНОСТ за озакоњење помоћног објекта Пр + Пк, бруто површине 40м2 који је означен као објекат бр. 1, на кат. парцели бр. 1926 и бр. 1927 у К.О. Славковица, те стамбеног објекта Пр, бруто површине 87м2 који је означен као објекат бр. 2, на кат. парцели бр. 1942 у К.О. Славковица, власника Радовић (Живорад) Негослава из Славковице, за који је покренут поступак озакоњења по службеној дужности од стране Одељења за општу управу Општинске управе Општине Љиг, 02 бр. 351-1040 дана 09.10.2018. год, а који се налази у заштитном појасу - појасу општинског некатегорисаног пута бр. 2996 у К.О. Славковица, на удаљености мањој од прописане важећом планском документацијом.

Члан 2.

 Сту­па­њем на сна­гу ове одлуке код надлежног органа Оптинске управе Општине Љиг, наставиће се поступак озакоњења објеката ближе описаних у члану 1. ове Одлуке.

Члан 3.

 НЕ ДАЈЕ САГЛАСНОСТ за озакоњење помоћног објекта Пр, укупне бруто површине 41м2 означеног као објекат бр. 4, који се у површини од 36м² налази на кат. парцели 1942 у као Славковица, власника Радовић (Живорад) Негослава из Славковице, а у површини од 5м² на кат. парцели 2996 у КО Славковица, општински некатегорисани пут, својина Републике Србије, корисник Општина Љиг, за који је покренут поступак озакоњења по службеној дужности од стране Одељења за општу управу Општинске управе Општине Љиг, 02 бр. 351-1040 дана 09.10.2018. год., из разлога што је објекат делом изграђен на површини јавне намене.

Члан 4.

Од­лу­ка сту­па на сна­гу осмог да­на од да­на об­ја­вљи­ва­ња у “Слу­жбе­ном гла­сни­ку Оп­шти­не Љиг”.

СКУПШТИНА ОПШТИНЕ ЉИГ

01 Број: 06-34/19-11

 ПРЕДСЕДНИК

Горан Миловановић, с.р.

 01.октобар 2019. године \* Службени гласник Општине Љиг \* БРОЈ 11

|  |
| --- |
| 12. |

 На основу чл. 5. став 3. и чл. 28. Закона о озакоњењу објеката („Сл. гласник РС“ бр. 96/2015 и 83/2018) и члана 40. став 71. Статута Општине Љиг („Службени гласник Општина Љиг“, бр. 4/2019), Скупштина Општине Љиг, на седници одржаној 01.10.2019. године, донела је:

**ОДЛУКУ**

Члан 1.

ДАЈЕ СЕ САГЛАСНОСТ за озакоњење стамбеног објекта Пр + Пк, бруто површине 57м2 који је означен као објекат бр. 1, на кат. парцели бр. 7/7 у К.О. Велишевац, власника Гагић (Мирко) Сњежане из Велишеваца, за који је покренут поступак озакоњења по службеној дужности од стране Одељења за општу управу Општинске управе Општине Љиг, 02 бр. 351-25/2019 дана 24.06.2019. год, а који се налази у заштитном појасу - појасу општинског некатегорисаног пута бр. 1423 у К.О.Велишевац, на удаљености мањој од прописане важећом планском документацијом.

Члан 2.

 Сту­па­њем на сна­гу ове одлуке код надлежног органа Оптинске управе Општине Љиг, наставиће се поступак озакоњења предметног објекта.

Члан 3.

Од­лу­ка сту­па на сна­гу осмог да­на од да­на об­ја­вљи­ва­ња у “Слу­жбе­ном гла­сни­ку Оп­шти­не Љиг”.

СКУПШТИНА ОПШТИНЕ ЉИГ

01 Број: 06-34/19-12

 ПРЕДСЕДНИК

Горан Миловановић, с.р.

 01.октобар 2019. године \* Службени гласник Општине Љиг \* БРОЈ 11

|  |
| --- |
| 13. |

 На основу члана 40. став 1. тачка 54. Статута Општине Љиг („Службени гласник Општине Љиг” бр. 4/2019) Скупштина општине Љиг, на седници одржаној 01.10.2019.године, донела је

ЗАКЉУЧАК

О УСВАЈАЊУ ИЗВЕШТАЈА О ПОСЛОВАЊУ

 ЈАВНОГ КОМУНАЛНОГ ПРЕДУЗЕЋА „КОМУНАЛАЦ“ ЉИГ ЗА 2018. ГОДИНУ

I Усваја се Извештај о пословању Јавног комуналног предузећа „Комуналац“ Љиг за 2018. годину.

II Закључак доставити Јавном комуналном предузећу „Комуналац“ Љиг.

III Закључак објавити у „Службеном гласнику Општине Љиг“.

СКУПШТИНА ОПШТИНЕ ЉИГ

01 Број: 06-34/19-13

 ПРЕДСЕДНИК

Горан Миловановић, с.р.

 01.октобар 2019. године \* Службени гласник Општине Љиг \* БРОЈ 11

|  |
| --- |
| 14. |

 На основу члана 40. став 1. тачка 54. Статута Општине Љиг („Службени гласник Општине Љиг” бр. 4/2019) Скупштина општине Љиг, на седници одржаној 01.10.2019.године, донела је

ЗАКЉУЧАК

О УСВАЈАЊУ ИЗВЕШТАЈА О РАДУ

 ПРЕДШКОЛСКЕ УСТАНОВЕ „КАЈА“ ИЗ ЉИГА ЗА ШКОЛСКУ 2018/2019. ГОДИНУ

I Усваја се Извештај о раду Предшколске установе „Каја“ из Љига за школску 2018/2019. годину.

II Закључак доставити Предшколској установи „Каја“ из Љига.

III Закључак објавити у „Службеном гласнику Општине Љиг“.

СКУПШТИНА ОПШТИНЕ ЉИГ

01 Број: 06-34/19-14-1

 ПРЕДСЕДНИК

Горан Миловановић, с.р.

 01.октобар 2019. године \* Службени гласник Општине Љиг \* БРОЈ 11

 На основу члана 40. став 1. тачка 54. Статута Општине Љиг („Службени гласник Општине Љиг“ бр. 4/2019), Скупштина општине Љиг, на седници одржаној 01.10.2019.године, донела је

РЕШЕЊЕ

О ДАВАЊУ САГЛАСНОСТИ

 НА ГОДИШЊИ ПЛАН РАДА ПРЕДШКОЛСКЕ УСТАНОВЕ „КАЈА“ ИЗ ЉИГА

ЗА РАДНУ 2019/20 ГОДИНУ

I Даје се сагласност на Годишњи план рада Предшколске установе „Каја“ из Љига за радну 2019/20 годину.

II Решење доставити Предшколској установи „Каја“ из Љига.

III Решење објавити у „Службеном гласнику Општине Љиг“.

СКУПШТИНА ОПШТИНЕ ЉИГ

01 Број: 06-34/19-14-2

 ПРЕДСЕДНИК

Горан Миловановић, с.р.

 01.октобар 2019. године \* Службени гласник Општине Љиг \* БРОЈ 11

|  |
| --- |
| 15.  |

 На основу члана 40. став 1. тачка 54. Статута Општине Љиг („Службени гласник Општине Љиг” бр. 4/2019) Скупштина општине Љиг, на седници одржаној 01.10.2019.године, донела је

ЗАКЉУЧАК

О УСВАЈАЊУ ИЗВЕШТАЈА О РАДУ ТУРИСТИЧКЕ ОРГАНИЗАЦИЈЕ ОПШТИНЕ ЉИГ ЗА 2018. ГОДИНУ

I Усваја се Извештај о раду Туристичке организације општине Љиг за 2018. годину.

II Закључак доставити Туристичкој организацији општине Љиг.

III Закључак објавити у „Службеном гласнику Општине Љиг“.

СКУПШТИНА ОПШТИНЕ ЉИГ

01 Број: 06-34/19-15-1

 ПРЕДСЕДНИК

Горан Миловановић, с.р.

 01.октобар 2019. године \* Службени гласник Општине Љиг \* БРОЈ 11

 На основу члана 40. став 1. тачка 54. Статута Општине Љиг („Службени гласник Општине Љиг“ бр. 4/2019), Скупштина општине Љиг, на седници одржаној 01.10.2019.године, донела је

РЕШЕЊЕ

О ДАВАЊУ САГЛАСНОСТИ

 НА ПРОГРАМ РАДА ТУРИСТИЧКЕ ОРГАНИЗАЦИЈЕ ОПШТИНЕ ЉИГ

ЗА 2019. ГОДИНУ

I Даје се сагласност на Програм рада Туристичке организације општине Љиг за 2019. годину.

II Решење доставити Туристичкој организацији општине Љиг.

III Решење објавити у „Службеном гласнику Општине Љиг“.

СКУПШТИНА ОПШТИНЕ ЉИГ

01 Број: 06-34/19-15-2

 ПРЕДСЕДНИК

 Горан Миловановић, с.р.

 01.октобар 2019. године \* Службени гласник Општине Љиг \* БРОЈ 11

|  |
| --- |
| 16.  |

 На основу члана 40. став 1. тачка 54. Статута Општине Љиг („Службени гласник Општине Љиг” бр. 4/2019) Скупштина општине Љиг, на седници одржаној 01.10.2019.године, донела је

ЗАКЉУЧАК

О УСВАЈАЊУ ИЗВЕШТАЈА О РАДУ

МЕЂУОПШТИНСКОГ ИСТОРИЈСКОГ АРХИВА ВАЉЕВО ЗА 2018. ГОДИНУ

I Усваја се Извештај о раду Међуопштинског историјског архива Ваљево за 2018. годину.

II Закључак доставити Међуопштинском историјском архиву Ваљева.

III Закључак објавити у „Службеном гласнику Општине Љиг“.

СКУПШТИНА ОПШТИНЕ ЉИГ

01 Број: 06-34/19-16

 ПРЕДСЕДНИК

Горан Миловановић, с.р.

 01.октобар 2019. године \* Службени гласник Општине Љиг \* БРОЈ 11

|  |
| --- |
| 17.  |

 На основу члана 40. став 1. тачка 54. Статута Општине Љиг („Службени гласник Општине Љиг” бр. 4/2019) Скупштина општине Љиг, на седници одржаној 01.10.2019.године, донела је

ЗАКЉУЧАК

О УСВАЈАЊУ ИЗВЕШТАЈА О РАДУ

ГРАДСКЕ БИБЛИОТЕКЕ „ЉИГ“ ИЗ ЉИГА ЗА 2018. ГОДИНУ

I Усваја се Извештај о раду Градске библиотеке „Љиг“ из Љига за 2018. годину.

II Закључак доставити Градској библиотеци „Љиг“ из Љига.

III Закључак објавити у „Службеном гласнику Општине Љиг“.

СКУПШТИНА ОПШТИНЕ ЉИГ

01 Број: 06-34/19-17-1

 ПРЕДСЕДНИК

 Горан Миловановић, с.р.

 01.октобар 2019. године \* Службени гласник Општине Љиг \* БРОЈ 11

 На основу члана 40. став 1. тачка 54. Статута Општине Љиг („Службени гласник Општине Љиг“ бр. 4/2019), Скупштина општине Љиг, на седници одржаној 01.10.2019.године, донела је

РЕШЕЊЕ

О ДАВАЊУ САГЛАСНОСТИ

 НА ГОДИШЊИ ПРОГРАМ РАДА ГРАДСКЕ БИБЛИОТЕКЕ „ЉИГ“ ИЗ ЉИГА

ЗА 2019. ГОДИНУ

I Даје се сагласност на Годишњи програм рада Градске библиотеке „Љиг“ из Љига за 2019. годину.

II Решење доставити Градској библиотеци „Љиг“ из Љига.

III Решење објавити у „Службеном гласнику Општине Љиг“.

СКУПШТИНА ОПШТИНЕ ЉИГ

01 Број: 06-34/19-17-2

 ПРЕДСЕДНИК

 Горан Миловановић, с.р.

 01.октобар 2019. године \* Службени гласник Општине Љиг \* БРОЈ 11

|  |
| --- |
| 18. |

 На основу члана 40. став 1. тачка 54. Статута Општине Љиг („Службени гласник Општине Љиг” бр. 4/2019) Скупштина општине Љиг, на седници одржаној 01.10.2019.године, донела је

ЗАКЉУЧАК

О УСВАЈАЊУ ФИНАНСИЈСКОГ ИЗВЕШТАЈА

ОСНОВНЕ ШКОЛЕ “САВА КЕРКОВИЋ“ ИЗ ЉИГА О УТРОШЕНИМ СРЕДСТВИМА ДОБИЈЕНИМ ИЗ БУЏЕТА ОПШТИНЕ ЉИГ ЗА 2018. ГОДИНУ

I Усваја се Финансијски извештај Основне школе „Сава Керковић“ из Љига о утрошеним средствима добијеним из буџета Општине Љиг за 2018. годину.

II Закључак доставити Основној школи „Сава Керковић“ из Љига.

III Закључак објавити у „Службеном гласнику Општине Љиг“.

СКУПШТИНА ОПШТИНЕ ЉИГ

01 Број: 06-34/19-18

 ПРЕДСЕДНИК

Горан Миловановић, с.р.

 01.октобар 2019. године \* Службени гласник Општине Љиг \* БРОЈ 11

|  |
| --- |
| 19. |

 На основу члана 40. став 1. тачка 54. Статута Општине Љиг („Службени гласник Општине Љиг” бр. 4/2019) Скупштина општине Љиг, на седници одржаној 01.10.2019.године, донела је

ЗАКЉУЧАК

О УСВАЈАЊУ ФИНАНСИЈСКОГ ИЗВЕШТАЈА

СРЕДЊЕ ШКОЛЕ “ХИЉАДУТРИСТА КАПЛАРА“ ИЗ ЉИГА О УТРОШЕНИМ СРЕДСТВИМА ДОБИЈЕНИМ ИЗ БУЏЕТА ОПШТИНЕ ЉИГ ЗА 2018. ГОДИНУ

I Усваја се Финансијски извештај Средње школе „Хиљадутриста каплара“ из Љига о утрошеним средствима добијеним из буџета Општине Љиг за 2018. годину.

II Закључак доставити Средњој школи „Хиљадутриста каплара“ из Љига.

III Закључак објавити у „Службеном гласнику Општине Љиг“.

СКУПШТИНА ОПШТИНЕ ЉИГ

01 Број: 06-34/19-19

 ПРЕДСЕДНИК

Горан Миловановић, с.р.

 01.октобар 2019. године \* Службени гласник Општине Љиг \* БРОЈ 11

|  |
| --- |
| 20.  |

 На основу члана 40. став 1. тачка 54. Статута Општине Љиг („Службени гласник Општине Љиг” бр. 4/2019) Скупштина општине Љиг, на седници одржаној 01.10.2019.године, донела је

ЗАКЉУЧАК

О УСВАЈАЊУ ФИНАНСИЈСКОГ ИЗВЕШТАЈА

ОСНОВНЕ ШКОЛЕ “СЕСТРЕ ПАВЛОВИЋ“ ИЗ БЕЛАНОВИЦЕ О УТРОШЕНИМ СРЕДСТВИМА ДОБИЈЕНИМ ИЗ БУЏЕТА ОПШТИНЕ ЉИГ ЗА 2018. ГОДИНУ

I Усваја се Финансијски извештај Основне школе „Сестре Павловић“ из Белановице о утрошеним средствима добијеним из буџета Општине Љиг за 2018. годину.

II Закључак доставити Основној школи „Сестре Павловић“ из Белановице.

III Закључак објавити у „Службеном гласнику Општине Љиг“.

СКУПШТИНА ОПШТИНЕ ЉИГ

01 Број: 06-34/19-20

 ПРЕДСЕДНИК

Горан Миловановић, с.р.

 01.октобар 2019. године \* Службени гласник Општине Љиг \* БРОЈ 11

|  |
| --- |
| 21.  |

 На основу члана 40. став 1. тачка 54. Статута Општине Љиг („Службени гласник Општине Љиг” бр. 4/2019) Скупштина општине Љиг, на седници одржаној 01.10.2019.године, донела је

ЗАКЉУЧАК

О УСВАЈАЊУ ФИНАНСИЈСКОГ ИЗВЕШТАЈА

ОПШТИНСКЕ ОРГАНИЗАЦИЈЕ ЦРВЕНОГ КРСТА ЉИГ О УТРОШЕНИМ СРЕДСТВИМА ДОБИЈЕНИМ ИЗ БУЏЕТА ОПШТИНЕ ЉИГ ЗА 2018. ГОДИНУ

I Усваја се Финансијски извештај Општинске организације Црвеног крста Љиг о утрошеним средствима добијеним из буџета Општине Љиг за 2018. годину.

II Закључак доставити Општинској организацији Црвеног крста Љиг.

III Закључак објавити у „Службеном гласнику Општине Љиг“.

СКУПШТИНА ОПШТИНЕ ЉИГ

01 Број: 06-34/19-21

 ПРЕДСЕДНИК

 Горан Миловановић, с.р.

 01.октобар 2019. године \* Службени гласник Општине Љиг \* БРОЈ 11

|  |
| --- |
| 22. |

 На основу члана 44. Статута општине Љиг („Службени гласник Општине Љиг“ бр. 4/2019) и члана 81. Пословника о раду Скупштине општине Љиг („Службени гласник Општине Љиг“ бр. 9/2019), Скупштина општине Љиг, на седници одржаној 01.10.2019.године, донела је

РЕШЕЊЕ

О РАЗРЕШЕЊУ ЧЛАНА КОМИСИЈЕ

ЗА ОДЛИКОВАЊА И ДОДЕЛУ ДРУШТВЕНИХ ПРИЗНАЊА

I

 РАЗРЕШАВА СЕ члан Комисије за одликовања и доделу друштвених признања и то:

1. Милан Јанићијевић из Бабајића, члан.

II

 Решење ступа на снагу даном доношења, а објавиће се у ''Службеном гласнику Општине Љиг''.

СКУПШТИНА ОПШТИНЕ ЉИГ

01 Број: 06-34/19-22

 ПРЕДСЕДНИК

Горан Миловановић, с.р.

 01.октобар 2019. године \* Службени гласник Општине Љиг \* БРОЈ 11

|  |
| --- |
| 23.  |

 На основу члана 44. Статута општине Љиг („Службени гласник Општине Љиг“ бр. 4/2019) и члана 81. Пословника о раду Скупштине општине Љиг ( „Службени гласник Општине Љиг“ бр. 9/2019), Скупштина општине Љиг, на седници одржаној 01.10.2019.године, донела је

РЕШЕЊЕ

О ИЗБОРУ ЧЛАНА КОМИСИЈЕ

ЗА ОДЛИКОВАЊА И ДОДЕЛУ ДРУШТВЕНИХ ПРИЗНАЊА

I

 БИРА СЕ члан Комисије за одликовања за доделу друштвених признања и то:

* др ДАНИЦА СТЕФАНОВИЋ из Београда,члан.

II

 Решење ступа на снагу даном доношења, а објавиће се у ''Службеном гласнику Општине Љиг''.

СКУПШТИНА ОПШТИНЕ ЉИГ

01 Број: 06-34/19-23

 ПРЕДСЕДНИК

Горан Миловановић, с.р.

 01.октобар 2019. године \* Службени гласник Општине Љиг \* БРОЈ 11

|  |
| --- |
| 24.  |

На основу члана 20. Закона о јавним службама (''Службени гласник РС'' бр. 42/91, 71/94 и 79/05-12), члана 41,44а. Закона о култури („Службени гласник РС“, бр. 72/2009, 13/2016 и 30/2016 – испр.) и члана 18. Закона о библиотечко-информационој делатности („Службени гласник РС“ бр. 52/2011) и члана 40. став 1. тачка 14. Статута општине Љиг ('' Службени гласник Општине Љиг'' '' бр. 4/2019), Скупштина општине Љиг, на седници одржаној 01.10.2019.године, донела је

РЕШЕЊЕ

О РАЗРЕШЕЊУ ПРЕДСЕДНИКА И ЧЛАНОВА

УПРАВНОГ ОДБОРА ГРАДСКЕ БИБЛИОТЕКЕ „ЉИГ“

I

РАЗРЕШАВАЈУ СЕ председник и чланови Управног одбора Градске библиотеке „Љиг“ и то:

Чланови из реда локалне самоуправе:

1. Драган Јанковић, инжењер електротехнике из Бабајића, председник
2. др Дејан Ђорђевић, специјалиста опште медицине из Љига, члан
3. Сања Петковић Петровић, мастер проф. технике и информатике из Бабајића, члан.

Чланови из реда запослених у Градској библиотеци „Љиг“:

1. Мирослава Којић из Штавице, члан

2. Милорад Спасојевић из Бабајића, члан.

II

 Решење ступа на снагу даном доношења, а објавиће се у „Службеном гласнику Општине Љиг“.

СКУПШТИНА ОПШТИНЕ ЉИГ

01 Број: 06-34/19-24

 ПРЕДСЕДНИК

Горан Миловановић, с.р.

 01.октобар 2019. године \* Службени гласник Општине Љиг \* БРОЈ 11

|  |
| --- |
| 25.  |

На основу члана 20. Закона о јавним службама (''Службени гласник РС'' бр. 42/91, 71/94 и 79/05-12), члана 41. и 42. Закона о култури („Службени гласник РС“, бр. 72/2009, 13/2016 и 30/2016 – испр.) и члана 18. Закона о библиотечко-информационој делатности(„Службени гласник РС“ бр. 52/2011) и члана 40. став 1. тачка 14. Статута општине Љиг ('' Службени гласник општине Љиг'' '' бр. 4/2019), Скупштина општине Љиг, на седници одржаној 01.10.2019.године, донела је

РЕШЕЊЕ

О ИМЕНОВАЊУ ПРЕДСЕДНИКА И ЧЛАНОВА

УПРАВНОГ ОДБОРА ГРАДСКЕ БИБЛИОТЕКЕ „ЉИГ“

I

ИМЕНУЈУ СЕ председник и чланови Управног одбора Градске библиотеке „Љиг“, и то:

Чланови из реда локалне самоуправе:

1. Драган Јанковић, инжењер електротехнике из Бабајића, председник
2. др Дејан Ђорђевић, специјалиста опште медицине из Љига, члан
3. Сања Петковић Петровић, мастер проф. технике и информатике из Бабајића, члан.

Чланови из реда запослених у Градској библиотеци „Љиг“:

1. Мирослава Којић из Штавице, члан и

2. Маријана Трнинић из Љига, члан.

II

Мандат председника и чланова Управног одбора траје четири године.

III

Решење ступа на снагу даном доношења, а објавиће се у „Службеном гласнику Општине Љиг“.

СКУПШТИНА ОПШТИНЕ ЉИГ

01 Број: 06-34/19-25

 ПРЕДСЕДНИК

 Горан Миловановић, с.р.

 01.октобар 2019. године \* Службени гласник Општине Љиг \* БРОЈ 11

|  |
| --- |
| 26. |

 На основу члана 116. и члана 117. Закона о основама система образовања и васпитања („Службени гласник РС“ бр. 88/2017 и 27/2018 – и др.закони, 10/2019) и члана 40. став 1. тачка 14. Статута Општине Љиг ( „Службени гласник Општине Љиг“ бр. 4/2019), Скупштина општине Љиг, на седници одржаној 01.10.2019.године, донела је

РЕШЕЊЕ

О РАЗРЕШЕЊУ ЧЛАНА ШКОЛСКОГ ОДБОРА

СРЕДЊЕ ШКОЛЕ „ХИЉАДУТРИСТА КАПЛАРА“ ИЗ ЉИГА

I

 РАЗРЕШАВА СЕ члан Школског одбора Средње школе „Хиљадутриста каплара“ из Љига, и то :

Из реда Савета родитеља:

* Виолета Петровић из Бабајића.

II

Решење ступа на снагу даном доношења, а објавиће се у ''Службеном гласнику Општине Љиг''.

СКУПШТИНА ОПШТИНЕ ЉИГ

01 Број:06-34/19-26

 ПРЕДСЕДНИК

Горан Миловановић, с.р.

 01.октобар 2019. године \* Службени гласник Општине Љиг \* БРОЈ 11

|  |
| --- |
| 27. |

На основу члана 116. и члана 117. Закона о основама система образовања и васпитања („Службени гласник РС“ бр. 88/2017 и 27/2018 – и др.закони, 10/2019) и члана 40. став 1. тачка 14. Статута Општине Љиг ( „Службени гласник Општине Љиг“ бр. 4/2019), Скупштина општине Љиг, на седници одржаној 01.10.2019.године, донела је

РЕШЕЊЕ

О ИМЕНОВАЊУ ЧЛАНА ШКОЛСКОГ ОДБОРА

СРЕДЊЕ ШКОЛЕ „ХИЉАДУТРИСТА КАПЛАРА“ ИЗ ЉИГА

I

 ИМЕНУЈЕ СЕ члан Школског одбора Средње школе „Хиљадутриста каплара“ из Љига, и то :

Из реда Савета родитеља:

* Бора Јанковић из Љига.

II

 Мандат члану траје до истека мандатног периода Школског одбора.

III

Решење ступа на снагу даном доношења, а објавиће се у ''Службеном гласнику Општине Љиг''.

СКУПШТИНА ОПШТИНЕ ЉИГ

01 Број: 06-34/19-27

 ПРЕДСЕДНИК

Горан Миловановић, с.р.

 01.октобар 2019. године \* Службени гласник Општине Љиг \* БРОЈ 11

|  |
| --- |
| 28.  |

На основу члана 116. и члана 117. Закона о основама система образовања и васпитања („Службени гласник РС“ бр. 88/2017 и 27/2018 – и др.закони, 10/2019) и члана 40. став 1. тачка 14. Статута Општине Љиг ( „Службени гласник Општине Љиг“ бр. 4/2019), Скупштина општине Љиг, на седници одржаној 01.10.2019..године, донела је

РЕШЕЊЕ

О РАЗРЕШЕЊУ ЧЛАНА УПРАВНОГ ОДБОРА

ПРЕДШКОЛСКЕ УСТАНОВЕ „КАЈА“ ИЗ ЉИГА

I

РАЗРЕШАВА СЕ члан Управног одбора Предшколске установе „Каја“ из Љига и то :

Из реда Савета родитеља:

* Јелена Сајић из Љига.

II

Решење ступа на снагу даном доношења, а објавиће се у ''Службеном гласнику Општине Љиг''.

СКУПШТИНА ОПШТИНЕ ЉИГ

01 Број: 06-34/19-28

 ПРЕДСЕДНИК

Горан Миловановић, с.р.

 01.октобар 2019. године \* Службени гласник Општине Љиг \* БРОЈ 11

|  |
| --- |
| 29.  |

На основу члана 116. и члана 117. Закона о основама система образовања и васпитања („Службени гласник РС“ бр. 88/2017 и 27/2018 – и др.закони, 10/2019) и члана 40. став 1. тачка 14. Статута Општине Љиг ( „Службени гласник Општине Љиг“ бр. 4/2019), Скупштина општине Љиг, на седници одржаној 01.10.2019.године, донела је

РЕШЕЊЕ

О ИМЕНОВАЊУ ЧЛАНА УПРАВНОГ ОДБОРА

ПРЕДШКОЛСКЕ УСТАНОВЕ „КАЈА“ ИЗ ЉИГА

I

ИМЕНУЈЕ СЕ члан Управног одбора Предшколске установе „Каја“ из Љига и то :

Из реда Савета родитеља:

* Милица Нерић из Љига.

II

 Мандат члану траје до истека мандатног периода Управног одбора.

III

Решење ступа на снагу даном доношења, а објавиће се у ''Службеном гласнику Општине Љиг''.

СКУПШТИНА ОПШТИНЕ ЉИГ

01 Број: 06-34/19-29

 ПРЕДСЕДНИК

 Горан Миловановић, с.р.

 01.октобар 2019. године \* Службени гласник Општине Љиг \* БРОЈ 11

|  |
| --- |
| 30.  |

 На основу члана 6. Одлуке о стипендирању ученика и студената на територији општине Љиг („Службени гласник Општине Љиг“ бр.3/13), Комисија за доделу стипендија Општине Љиг, расписује

**К О Н К У Р С**

**ЗА ДОДЕЛУ СТИПЕНДИЈА ЗА УЧЕНИКЕ**

**ОСНОВНИХ И СРЕДЊИХ ШКОЛА**

**ЗА ШКОЛСКУ 2019/20.**

УСЛОВИ ЗА ДОДЕЛУ СТИПЕНДИЈЕ:

 Право на стипендију у школској 2019/20. години имају ученици основних и средњих школа, који су:

* освојили једно од прва три места на републичком такмичењу у претходној школској години;
* освојили једно од првих пет места на међународном такмичењу у претходној школској години;
* ученици првог разреда средње школе који су били ђаци генерације у основној школи.

 Поред горе наведених услова за остваривање права на стипендију, потребно је да су ученици:

- континуирано постизали одличан успех

- имају пребивалиште на подручју општине Љиг најмање годину дана пре подношења захтева, а ученици који имају статус избеглих или расељених лица треба да имају боравиште на територији општине Љиг најмање годину дана пре подношења захтева.

 Учешће на екипним такмичењима и спортским такмичењима није довољан услов за доделу стипендије без обзира на освојене награде.

ПОТРЕБНА ДОКУМЕНТА:

 Учесник конкурса подноси:

- Пријаву која садржи личне податке ученика (образац Општине)

- Потврду о уписаном разреду основне/средње школе 2019/20.

- Потврду школе о постигнутим резултатима у учењу

- Оверену фотокопију личне карте ученика, односно родитеља/старатеља ученика,

као доказ пребивалишта (уколико је лична карта са чипом мора бити очитана)

- Два примерка Уговора о стипендирању (образац Општине).

 Сви документи који се прилажу морају бити званични документи одговарајуће установе (издати у прописаној форми или оверени).

РОК ЗА ПРИЈАВЉИВАЊЕ:

 Рок за подношење пријава и конкурсом предвиђене документације је од 01.10.2019.године до 01.11.2019.године, канцеларија бр. 5 (писарница) у приземљу зграде Општине Љиг од 7-15 часова.

 Ближе информације о конкурсу могу се добити на телефон 014/3445-107 локал 114.

01 Број: 06-32/19

25.09.2019.године

КОМИСИЈА ЗА ДОДЕЛУ СТИПЕНДИЈА ОПШТИНЕ ЉИГ

 ПРЕДСЕДНИК

 Драган Лазаревић, с.р.

 01.октобар 2019. године \* Службени гласник Општине Љиг \* БРОЈ 11

**САДРЖАЈ**

АКТА СКУПШТИНЕ ОПШТИНЕ

1. ОДЛУКА О ТРЕЋОЈ ИЗМЕНИ И ДОПУНИ ОДЛУКЕ

О БУЏЕТУ ОПШТИНЕ ЉИГ ЗА 2019.ГОДИНУ ..................... страна 1

1. ОДЛУКА О ДОНОШЕЊУ ИЗМЕНА И ДОПУНА ПЛАНА ГЕНЕРАЛНЕ РЕГУЛАЦИЈЕ НАСЕЉА ЉИГ у делу између улице Карађорђеве, потока

Годевац и планиране улице Нова 1 и реке Љиг.......................... стране 2 - 5

1. ЗАКЉУЧАК О УСВАЈАЊУ ИЗВЕШТАЈА О РЕАЛИЗАЦИЈИ ПЛАНА ПОСЛОВАЊА И ГОДИШЊЕГ ФИНАНСИЈСКОГ ИЗВЕШТАЈА

ЗА 2018. ГОДИНУ ................................ страна 6

1. ОДЛУКА О УСВАЈАЊУ КОНЦЕСИОНОГ АКТА ЗА ПОВЕРАВАЊЕ

 ОБАВЉАЊА ДЕЛАТНОСТИ ГРАДСКО-ПРИГРАДСКОГ

 ПРЕВОЗА ПУТНИКА НА ТЕРИТОРИЈИ ОПШТИНЕ ЉИГ ... страна 7

1. ОДЛУКА О РАСПИСИВАЊУ ЈАВНОГ ПОЗИВА за прикупљање понуда за поверавање обављања комуналне делатности градско-приградског превоза путника на територији Општине Љиг-поступак доделе јавног уговора о јавно-приватном партнерству са елементима концесије ......................................... стране 8 - 11
2. ОДЛУКА О УСВАЈАЊУ МОДЕЛА ЈАВНОГ УГОВОРА О ПОВЕРАВАЊУ ОБАВЉАЊА КОМУНАЛНЕ ДЕЛАТНОСТИ ГРАДСКОГ И ПРИГРАДСКОГ ПРЕВОЗА ПУТНИКА НА ТЕРИТОРИЈИ ОПШТИНЕ ЉИГ .... страна 12
3. ОДЛУКА О ОПШТИНСКОЈ УПРАВИ ОПШТИНЕ ЉИГ........... стране 13 - 25
4. ЕЛАБОРАТ О РАЗВОЈНОМ ПЛАНУ МРЕЖЕ ЈАВНИХ ПРЕДШКОЛСКИХ УСТАНОВА ОПШТИНЕ ЉИГ ...................................................... стране 26 - 39
5. ОДЛУКЕ О МРЕЖИ ЈАВНИХ ПРЕДШКОЛСКИХ УСТАНОВА

НА ТЕРИТОРИЈИ ОПШТИНЕ ЉИГ ............................................. стране 40 – 41

1. РЕШЕЊЕ О ДАВАЊУ САГЛАСНОСТИ НА УГОВОР О УРЕЂИВАЊУ МЕЂУСОБНИХ ОДНОСА ОСНИВАЧА ЗАЈЕДНИЧКОГ ЦЕНТРА

ЗА СОЦИЈАЛНИ РАД ''СОЛИДАРНОСТ'' ЗА ОПШТИНЕ

ЉИГ, ЛАЈКОВАЦ И МИОНИЦА ................................................... стране 42 – 44

* 1. ОДЛУКЕ О ДАВАЊУ САГЛАСНОСТИ НА ОЗАКОЊЕЊА ... стране 45 – 46
1. ЗАКЉУЧАК О УСВАЈАЊУ ИЗВЕШТАЈА О ПОСЛОВАЊУ

ЈКП „КОМУНАЛАЦ“ ЉИГ ЗА 2018.ГОДИНУ .............................. страна 47

1. ЗАКЉУЧЦИ О УСВАЈАЊУ ГОДИШЊЕГ ИЗВЕШТАЈА

О РАДУ ПУ „КАЈА“ ИЗ ЉИГА О РАДУ ЗА 208/19 И

ГОДИШЊЕГ ПЛАНА РАДА ЗА РАДНУ 2019/20 ......................... стране 48 – 49

1. ЗАКЉУЧЦИ О УСВАЈАЊУ ИЗВЕШТАЈА О РАДУ ТО ЉИГ

ЗА 2018.ГОДИНУ И ПЛАН РАДА ЗА 2019.ГОДИНУ .................. стране 50 – 51

1. ЗАКЉУЧАК О УСВАЈАЊУ ИЗВЕШТАЈА О РАДУ МЕЂУОПШТИНСКОГ

ИСТОРИЈСКОГ АРХИВА ВАЉЕВО ЗА 2018.ГОДИНУ .............. страна 52

1. ЗАКЉУЧЦИ О УСВАЈАЊУ ИЗВЕШТАЈА О РАДУ ГРАДСКЕ БИБЛИОТЕКЕ „ЉИГ“ ЗА 2018.ГОДИНУ И ПРОГРАМ РАДА ЗА 2019.ГОДИНУ стране 53 – 54
2. ЗАКЉУЧАК О УСВАЈАЊУ ФИНАНСИЈСКОГ ИЗВЕШТАЈА ОШ „САВА

 КЕРКОВИЋ“ ЉИГ О УТРОШЕНИМ СРЕДСТВИМА ДОБИЈЕНИМ ИЗ БУЏЕТА

 ОПШТИНЕ ЉИГ ЗА 2018.ГОДИНУ ................................................ страна 55

1. ЗАКЉУЧАК О УСВАЈАЊУ ФИНАНСИЈСКОГ ИЗВЕШТАЈА ОШ „ХИЉАДУ ТРИСТА КАПЛАРА“ ЉИГ О УТРОШЕНИМ СРЕДСТВИМА ДОБИЈЕНИМ ИЗ БУЏЕТА ОПШТИНЕ ЉИГ ЗА 2018.ГОДИНУ ................................ страна 56
2. ЗАКЉУЧАК О УСВАЈАЊУ ФИНАНСИЈСКОГ ИЗВЕШТАЈА ОШ „СЕСТРЕ ПАВЛОВИЋ“ БЕЛАНОВИЦА О УТРОШЕНИМ СРЕДСТВИМА ДОБИЈЕНИМ ИЗ БУЏЕТА ОПШТИНЕ ЉИГ ЗА 2018.ГОДИНУ ................................ страна 57
3. ЗАКЉУЧАК О УСВАЈАЊУ ФИНАНСИЈСКОГ ИЗВЕШТАЈА ОПШТИНСКЕ ОРГАНИЗАЦИЈЕ ЦРВЕНОГ КРСТА У ЉИГУ О УТРОШЕНИМ СРЕДСТВИМА ДОБИЈЕНИМ ИЗ БУЏЕТА ОПШТИНЕ ЉИГ ЗА 2018.ГОДИНУ ....страна 58
4. РЕШЕЊЕ О РАЗРЕШЕЊУ ЧЛАНА КОМИСИЈЕ ЗА ОДЛИКОВАЊА

 И ДОДЕЛУ ДРУШТВЕНИХ ПРИЗНАЊА ............. .......................... страна 59

1. РЕШЕЊЕ О ИЗБОРУ ЧЛАНА КОМИСИЈЕ ЗА ОДЛИКОВАЊА

 И ДОДЕЛУ ДРУШТВЕНИХ ПРИЗНАЊА ............. .......................... страна 60

1. РЕШЕЊЕ О РАЗРЕШЕЊУ ПРЕДСЕДНИИКА И ЧЛАНОВА

 УПРАВНОГ ОДБОРА ГРАДСКЕ БИБЛИОТЕКЕ „ЉИГ“ ............... страна 61

1. РЕШЕЊЕ О ИМЕНОВАЊУ ПРЕДСЕДНИИКА И ЧЛАНОВА

 УПРАВНОГ ОДБОРА ГРАДСКЕ БИБЛИОТЕКЕ „ЉИГ“ ............... страна 62

1. РЕШЕЊЕ О РАЗРЕШЕЊУ ЧЛАНА ШКОЛСКОГ ОДБОРА

 СРЕДЊЕ ШКОЛЕ „ХИЉАДУТРИСТА КАПЛАРА“ ЉИГ .............. страна 63

1. РЕШЕЊЕ О ИМЕНОВАЊУ ЧЛАНА ШКОЛСКОГ ОДБОРА

 СРЕДЊЕ ШКОЛЕ „ХИЉАДУТРИСТА КАПЛАРА“ ЉИГ .............. страна 64

1. РЕШЕЊЕ О РАЗРЕШЕЊУ ЧЛАНА УПРАВНОГ ОДБОРА

 ПРЕДШКОЛСКЕ УСТАНОВЕ „КАЈА“ ЉИГ ................................... страна 65

1. РЕШЕЊЕ О ИМЕНОВАЊУ ЧЛАНА УПРАВНОГ ОДБОРА

 ПРЕДШКОЛСКЕ УСТАНОВЕ „КАЈА“ ЉИГ ................................... страна 66

1. КОНКУРС ЗА ДОДЕЛУ СТИПЕНДИЈА ЗА УЧЕНИКЕ

 ОСНОВНИХ И СРЕДЊИХ ШКОЛА ЗА ШКОЛСКУ 2018/19 ......... стране 67 – 68

**ИЗДАЈЕ: Скупштина општине Љиг**

**Одговорни уредник: Марија Филиповић, Секретар Скупштине општине**

1. Републички завод за статистику РЗС, ДЕВИНФО - Природно кретање становништва 1961 ─ 2017 http://devinfo.stat.gov.rs/vitalna/libraries/aspx/dataview.aspx/) . [↑](#footnote-ref-2)
2. Подаци у табели 4. дати су у циљу симулације трендова и дефинисања предлога могућих решења [↑](#footnote-ref-3)
3. [↑](#footnote-ref-4)
4. Природно кретање становништва 1961 ─ 2017. РЗС ДЕВИНФО Статистика [↑](#footnote-ref-5)
5. Природно кретање становништва 1961 ─ 2017. РЗС ДЕВИНФО Статистика [↑](#footnote-ref-6)